Γενική συγγραφή υποχρεώσεων - MD Constructions\nΟι εκσκαφές θα εκτελεσθούν σε διαστάσεις κατάλληλες για την εφαρμογή εγκεκριμένων σχεδίων και την ασφαλή θεμελίωση του κτιρίου. Σ΄ αυτές περιλαμβάνονται οι εκσκαφές θεμελίων, πέδιλων και τοιχωμάτων σε ανάλογο βάθος μέχρι συναντήσεως εδάφους ικανού να φέρει τα φορτία του οικοδομήματος. Το βάθος θα ορισθεί από την στατική μελέτη του κτιρίου.\nΗ φόρτωση προϊόντων εκσκαφής, η μεταφορά και η εκφόρτωσή τους σε ειδικό χώρο σύμφωνα με την κείμενη νομοθεσία για την εναλλακτική διαχείριση των αποβλήτων από Εκσκαφές, Κατασκευές και Κατεδαφίσεις (ΑΕΚΚ).\nΟ φέρων οργανισμός της οικοδομής θα αποτελείται από σκελετό οπλισμένου σκυροδέματος σύμφωνα με την στατική μελέτη την εγκεκριμένη από το Πολεοδομικό γραφείο και σύμφωνα με τον Ελληνικό Κανονισμό Σκυροδέματος και τον πλέον πρόσφατο αντισεισμικό κανονισμό. Από σκυρόδερμα κατ. C25/30, οπλισμένο µε δομικό χάλυβα S500s, κατασκευάζεται ο φέρων οργανισμός και τα τοιχία πλήρωσης του κτιρίου, σύμφωνα µε τη στατική μελέτη.\nΣτο δάπεδο των εκσκαφών θα κατασκευαστεί μπετόν καθαριότητας επί του οποίου θα γίνουν οι χαράξεις των θεμελίων. Το δάπεδο του υπογείου θα εδράζεται επί εδάφους και θα κατασκευαστεί από οπλισμένο σκυρόδεμα C20/25 και πλέγμα Τ131 επαρκούς αντοχής για τα φορτία που πρόκειται να αναλάβει. Όμοια θα γίνουν και οι υπόλοιπες κατασκευές όπως κράσπεδα, ράμπες εισόδου, διάδρομοι, παρτέρια κ.α.\nΌλα τα εξωτερικά τοιχώματα θα γίνουν από διάτρητους οπτόπλινθους αρίστης ποιότητας με τοποθέτηση κατασκευής δρομικής πάχους 14cm και εξωτερικά αυτών θα εφαρμοστεί σύστημα θερμοπρόσοψης σύμφωνα με τις προδιαγραφές των εγκεκριμένων μελετών.\nΤα εσωτερικά τοιχώματα θα γίνουν από οπτόπλινθους κατά το σύστημα της δρομικής τοιχοποιίας με πάχος 9cm. Όλες οι μεσοτοιχίες διαμερισμάτων θα γίνουν από οπτόπλινθους κατά το σύστημα της ψαθωτής τοιχοποιίας με διάκενο πληρούμενο με ηχομονωτικά υλικά.\nΚατά το χτίσιμο του τοίχου θα καλουπώνονται δυο σενάζια ένα σε ύψος περίπου 2,20μ (πρέκι πόρτας) και ένα ενδιάμεσα.\nΟι εσωτερικές επιφάνειες θα επιχρισθούν δια τριών στρώσεων. Η πρώτη (πεταχτό) με ενισχυμένο τσιμέντο και ανάλογο είδος άμμου, η δεύτερη (λάσπωμα) πάχους 20-25mm και η τρίτη (τριφτό) θα γίνει με μαρμαροκονίαμα τριβιδίου. Όλες οι επιφάνειες θα είναι επίπεδες απολύτως ως προς την οριζόντια διάσταση και ως προς την κάθετη. Το τρίψιμο θα είναι πολύ καλό και θα χρησιμοποιηθεί τριβίδι.\nΣτις ενώσεις με διαφορετικά υλικά όπου η συμπεριφορά του κτιρίου αλλάζει θα επικαλύπτεται η τοιχοποιία με αντιρηγματικά υαλοπλέγματα για την κάλυψη μικρορωγμών. Στις εκτεθειμένες γωνίες θα τοποθετείται ειδικό γαλβανιζέ γωνιόκρανο.\nΣτα τοιχία του υπογείου που είναι σε επαφή με τα όμορα οικόπεδα (και όπου δεν υπάρχει πρόσβαση) θα τοποθετείται αποστραγγιστική μεμβράνη πολυαιθυλενίου (αυγουλιέρα). Σε άλλες επιφάνειες των τοιχίων (όπου είναι αυτό εφικτό) θα γίνει εξωτερικά στεγανοποίηση με ελαστομερή υλικά και έπειτα θα τοποθετείται αποστραγγιστική μεμβράνη πολυαιθυλενίου (αυγουλιέρα).\nΌλοι οι εξωτερικοί τοίχοι και τα από οπλισμένο σκυρόδεμα στοιχεία του σκελετού που αποτελούν την επιφάνεια του κελύφους του κτιρίου προς το εξωτερικό περιβάλλον θα μονωθούν με σύστημα θερμοπρόσοψης σύμφωνα με τις προδιαγραφές του Κ.ΕΝ.Α.Κ. (Κανονισμός Ενεργειακής Απόδοσης Κτιρίων).\nΕπίσης θα μονωθούν και όλες οι επιφάνειες τοίχων ή σκελετού θερμαινόμενων χώρων που συνορεύουν με τους μη θερμαινόμενους χώρους του κλιμακοστασίου καθώς και η οροφή πυλωτής.\nΗ οροφή του κτιρίου θα μονωθεί και θα στεγανοποιηθεί σε όλη της την επιφάνεια, σύμφωνα με τις προδιαγραφές του ΚΕΝΑΚ. Στο τελικό στάδιο θα έχουν δημιουργηθεί κατάλληλες κλίσεις για την απορροή των όμβριων υδάτων. Το τελικό δάπεδο θα είναι από ελαφρά οπλισμένο με πλέγμα σκυρόδεμα που θα διαμορφωθεί σε βιομηχανικό δάπεδο ή μωσαϊκό ή πλακάκι.\n6. Δάπεδα – Επενδύσεις τοίχων\nΣτο υπόγειο οι χώροι των ελιγμών και των parking θα επιστρωθούν με οπλισμένο σκυρόδεμα (με λείανση) – βιομηχανικό δάπεδο και οι χώροι των αποθηκών και των διαδρόμων με βιομηχανικό δάπεδο ή με πλακάκι επιλογής της εργολήπτριας εταιρίας.\nΤο κλιμακοστάσιο και η κύρια είσοδος θα στρωθεί με μάρμαρο τύπου Κοζάνης ή Ιωαννίνων ή Καβάλας extra Α ποιότητας ή άλλο ίσης αξίας επιλογής της εργολήπτριας εταιρίας με την έγκριση του επιβλέποντος μηχανικού. Τα σοβατεπιά και τα σκαλομέρια θα είναι από παρόμοιο με τα δάπεδα μάρμαρο με ύψους έξη ή επτά εκατοστών. Από αντίστοιχο μάρμαρο θα είναι οι ποδιές των κουφωμάτων. Όλα τα δάπεδα θα παραδοθούν λειοτριμμένα, γυαλισμένα.\nΗ πυλωτή θα γίνει με σταμπωτό δάπεδο ή με πλάκες εξωτερικού χώρου ενώ οι διάδρομοι θα επιστρωθούν με μάρμαρα ή πλακίδια, ή φυσικές πλάκες σε σχέδιο και συνδυασμούς με την έγκριση του επιβλέποντος μηχανικού.\nΟι χώροι των διαμερισμάτων πλην των υπνοδωματίων θα επιστρωθούν με πλακίδια Α’ ποιότητας επιλογής οικοπεδούχου-ιδιοκτήτη από σειρά πλακιδίων που θα υποδείξει η εργολήπτρια εταιρία και με την έγκριση του επιβλέποντος μηχανικού. Αν η φάση κατασκευής είναι τέτοια που το επιτρέπει, ο οικοπεδούχος-ιδιοκτήτης θα μπορεί να επιλέξει άλλα πλακίδια δικής του επιλογής (προμηθευτή) επιβαρυνόμενος με την διαφορά των χρημάτων (αν υπάρχει).\nΣτους χώρους των υπνοδωματίων θα τοποθετηθεί ξύλινο δάπεδο παρκέ, τύπου δρυς ΑΑ σε λωρίδες. Τα ξύλα θα καρφωθούν σε καδρόνια επεξεργασμένα και εμποτισμένα με ειδικά αντιδιαβρωτικά βερνίκια για την αποφυγή σκευρώσεων και δημιουργίας προβλημάτων στο ξύλο από μικροοργανισμούς. Τα ξύλινα δάπεδα θα παραδοθούν λουστραρισμένα με δύο στρώσεις από ευρωπαϊκά οικολογικά βερνίκια αφού προηγουμένως από κάθε στρώση τριφτούν, σπατουλαριστούν και λειανθούν σχολαστικά.\nΣτα κενά ανάμεσα στα καδρόνια θα γεμίσουν με ηχομονωτικούς κόκκους περλίτη. Σε κάθε δωμάτιο θα υπάρχουν δύο τουλάχιστον ειδικές εσχάρες εξαερισμού σε αντιδιαμετρικά σημεία για τον διαρκή και επαρκή εξαερισμό των ξύλων.\nΟι βεράντες των διαμερισμάτων θα επιστρωθούν με πλακίδια Α’ ποιότητας επιλογής της εργολήπτριας εταιρίας και με την έγκριση του επιβλέποντος μηχανικού για την διατήρηση της ομοιομορφίας της πολυκατοικίας.\nΟι επενδύσεις στους τοίχους του μπάνιου και του WC θα είναι σε ύψος μέχρι την οροφή. Θα είναι πλακίδια Α’ ποιότητας επιλογής οικοπεδούχου-ιδιοκτήτη από σειρά πλακιδίων που θα υποδείξει η εργολήπτρια εταιρία και με την έγκριση του επιβλέποντος μηχανικού. Αν η φάση κατασκευής είναι τέτοια που το επιτρέπει, ο οικοπεδούχος-ιδιοκτήτης θα μπορεί να επιλέξει άλλα πλακίδια δικής του επιλογής (προμηθευτή) επιβαρυνόμενος με την διαφορά των χρημάτων (αν υπάρχει).\n7. Εξωτερικά κουφώματα\nΌλα τα εξωτερικά κουφώματα θα κατασκευαστούν από ενεργειακού προφίλ αλουμίνιο με θερμοδιακοπή (σύμφωνα με τον ΚΕΝΑΚ) και θα είναι συρόμενα χωνευτά μονόφυλλα ή δίφυλλα με εξώφυλλα από περσίδες αλουμινίου, ή ανοιγόμενα ή επάλληλα με εξώφυλλα από ρολό σύμφωνα με τα εγκεκριμένα σχέδια.\nΤα αλουμίνια θα είναι τύπου EUROPA ή ALOUMIL ή ΕΤΑΜ ή αντίστοιχου πιστοποιημένου εργοστασίου βαρέως τύπου ηλεκτροστατικά βαμμένα. Ο επιβλέπων μηχανικός θα καθορίσει τον χρωματισμό του αλουμινίου, των υαλοπινάκων, των περσίδων και την θέση των εξωτερικών φύλλων των μπαλκονόθυρων.\nΤα υαλοστάσια θα είναι κρύσταλλα ηχομονωτικά ενεργειακά διπλά (σύμφωνα με τον ΚΕΝΑΚ). Τα κρύσταλλα των WC και των λουτρών θα είναι αδιαφανή.\nΗ εξωτερική κύρια είσοδος της πολυκατοικίας καθώς και των διαμερισμάτων θα είναι θωρακισμένη (ασφαλείας) με σχέδιο έγκρισης του επιβλέποντος μηχανικού. Θα τοποθετηθεί μηχανισμός (κυπρί) για αυτόματο άνοιγμα και κλείδωμα από τα διαμερίσματα.\nΟι εσωτερικές πόρτες των διαμερισμάτων μονόφυλλες ή συρόμενες, θα γίνουν πρεσσαριστές πάχους 4.5cm. Ο σκελετός θα έχει αντισκευρωτική διάταξη. Η ξυλεία θα είναι άριστης ποιότητας, και με όψεις ντυμένες με κόντρα πλακέ πάχους 7mm ή mdf laminate α΄ ποιότητας. Περιμετρικά θα υπάρχει λάστιχο για την αποφυγή των χτυπημάτων της πόρτας με την κάσα αλλά και για το ηχομονωτικό και ερμητικό κλείσιμο της πόρτας.\nΜεταλλικές θα είναι οι πόρτες του μηχανοστασίου, του λεβητοστασίου και των αποθηκών. Θα είναι στρατζαριστές, ανοιγόμενες με περσίδες για εξαερισμό των χώρων όπου αυτό απαιτείται. Η πόρτα της ταράτσας (δώματος) θα είναι από αλουμίνιο.\nΟι ντουλάπες των υπνοδωματίων θα είναι κουτιαστές όπως ακριβώς είναι σχεδιασμένες στις κατόψεις, με τρία έως πέντε συρτάρια η κάθε ντουλάπα. Θα είναι διώροφες μέχρι την οροφή των δωματίων. Τα πορτάκια των ντουλαπιών θα είναι από mdf επενδεδυμένα με βακελίτη.\nΤα ντουλάπια στη κουζίνα θα τοποθετηθούν σύμφωνα με τις κατόψεις. Θα είναι κουτιαστές, ενώ τα εσωτερικά τους θα είναι από μελαμίνη λευκή και τα πορτάκια θα είναι από mdf επενδεδυμένα με βακελίτη.\nΗ ξυλεία των ντουλαπιών και της κουζίνας θα είναι ελληνικού εργοστασίου τύπου AKRITAS ή ALFA WOOD ή CLEAF (Ιταλίας – Γερμανίας). Αν η φάση κατασκευής είναι τέτοια που το επιτρέπει, οι οικοπεδούχοι-ιδιοκτήτες μπορούν να επιλέξουν από μια σειρά σχεδίων και χρωμάτων που υποδεικνύει η εργολήπτρια εταιρία. Επίσης αν επιθυμούν αλλαγές στο σχεδιασμό ή στην ποιότητα των ντουλαπιών θα επιβαρύνονται ανάλογα με τις απαιτήσεις.\nΤα κλείθρα των εσωτερικών θυρών θα είναι ευρωπαϊκής προέλευσης. Στις εσωτερικές πόρτες των διαμερισμάτων θα τοποθετηθούν κλειδαριές ευρωπαϊκού τύπου χωνευτές.\n9. Κιγκλιδώματα - σιδηροκατασμευές\nΤα κιγκλιδώματα και οι κουπαστές των εξωστών και της ταράτσας θα κατασκευαστούν σύμφωνα με τα σχέδια των όψεων από ανοδιωμένο αλουμίνιο ή ανοξείδωτο χάλυβα με τριπλά τζάμια ασφαλείας ή τραβέρσες σύμφωνα με την μελέτη των όψεων.\nΟι χειρολισθήρες και τα προστατευτικά κιγκλιδώματα του κλιμακοστασίου θα είναι επίσης από ανοδοιωμένο αλουμίνιο ή ανοξείδωτο χάλυβα σύμφωνα με την μελέτη.\nΤα εξωτερικά κιγκλιδώματα και η κεντρική πόρτα εισόδου στην πρασιά θα είναι από μορφοσίδερο και σύμφωνα με τα σχέδια της μελέτης.\nΗ πόρτα για το υπόγειο garaze θα είναι αυτόματη ανοιγόμενη με control σύμφωνα με τια απαιτήσεις της ράμπας εισόδου. Γενικά η πολυκατοικία θα είναι κλειστή περιμετρικά.\n10. Είδη υγιεινής\nΤα είδη υγιεινής θα είναι αναγνωρισμένων και πιστοποιημένων ευρωπαϊκών εργοστασίων όπως IDEAL STANDARD ή GROHE.\nΣε κάθε λουτρό θα τοποθετηθούν: Λουτήρας ακρυλικός ή μαντεμένιος, σύμφωνα με τα σχέδια ή ντουζιέρα από πορσελάνη ή κτιστή με τούβλο επενδεδυμένο με πλακίδια. Λεκάνη πορσελάνης με καζανάκι πορσελάνης χαμηλής πίεσης και κάλυμμα πλήρης. Νιπτήρας πορσελάνης με αντίστοιχο έπιπλο μπάνιου διαστάσεων 90cm ή 110cm. Μπαταρίες αναμεικτικές ψυχρού-θερμού νερού. Τέλος θα τοποθετηθούν επίτοιχα αξεσουάρ και κρυστάλλινος καθρέπτης.\nΣε κάθε WC θα τοποθετηθούν: Λεκάνη πορσελάνης με καζανάκι πορσελάνης χαμηλής πίεσης και κάλυμμα πλήρης. Νιπτήρας πορσελάνης με καθρέπτη. Μπαταρίες αναμεικτικές ψυχρού-θερμού νερού. Τέλος θα τοποθετηθούν επίτοιχα αξεσουάρ και κρυστάλλινος καθρέπτης.\nΣτην κουζίνα θα τοποθετηθούν: Νεροχύτης αποτελούμενος από δυο γούρνες, ακρυλικός ή inox, ευρωπαϊκής κατασκευής, ένθετος κατάλληλου μήκους. Μπαταρία νεροχύτη με μίκτη, ευρωπαϊκής προέλευσης.\nΑν η φάση κατασκευής είναι τέτοια που το επιτρέπει, ο οικοπεδούχος-ιδιοκτήτης θα μπορεί να επιλέξει σε μια σειρά από είδη υγιεινής που υποδεικνύει η εργολήπτρια εταιρία ή και να επιλέξει άλλα δικής του επιλογής (προμηθευτή) επιβαρυνόμενος με την διαφορά των χρημάτων (αν υπάρχει).\n11. Ύδρευση - Αποχέτευση\nΚάθε διαμέρισμα θα έχει παροχή νερού με ιδιαίτερο μετρητή από το δίκτυο της πόλης με σωλήνα ½’’ Οι σωλήνες θα είναι χάλκινοι επενδεδυμένοι ή πολυστρωματικοί, κατάλληλης διαμέτρου.\nΟι σωλήνες θα είναι μονοκόμματοι χωρίς ενώσεις μέσα στα δάπεδα. Θα υπάρχει collector ύδρευσης για τον καλύτερο έλεγχο της εγκατάστασης. Όλες οι ενώσεις των σωλήνων θα γίνονται στους τοίχους σε ύψος περίπου 40cm από το δάπεδο.\nΣε κάθε διαμέρισμα προβλέπεται κεντρικός διακόπτης παροχής νερού σε προσιτό σημείο για τον άμεσο έλεγχο όλου του δικτύου διανομής. Προβλέπεται παροχή νερού στον νεροχύτη, λουτήρα, νιπτήρα, καζανάκι λεκάνης λουτρού. Επίσης σε κάθε διαμέρισμα θα κατασκευασθεί δίκτυο ζεστού νερού που από τον λέβητα φυσικού αερίου θα παρέχει νερό σε νεροχύτη, νιπτήρα και λουτήρα. Τέλος θα τοποθετηθεί μια βρύση σε κάθε βεράντα.\nΘα κατασκευαστεί κοινόχρηστη γραμμή με ιδιαίτερο μετρητή για την τροφοδοσία του λεβητοστασίου, τον καθαρισμό των κοινόχρηστων χώρων καθώς και βρύσες τον κήπο.\nΟι σωλήνες των αποχετεύσεων θα κατασκευασθούν από σωλήνες πλαστικούς βαρέως τύπου. Οι συνδέσεις των ειδών υγιεινής με τις κατακόρυφες στήλες αποχέτευσης που θα είναι εντοιχισμένοι ή μέσα στα δάπεδα θα γίνουν από πλαστικές σωλήνες αναλόγου διαμέτρου. Κάθε κατακόρυφη στήλη αποχέτευσης θα προεκτείνεται προς τα πάνω με σωλήνα αερισμού πλαστικό μέχρι ύψους 2,5 μέτρων από το δάπεδο της ταράτσας.\nΣτη βάση κάθε κατακόρυφης στήλης και σε κάθε συμβολή οριζοντίων αγωγών αποχέτευσης θα κατασκευασθεί φρεάτιο καθαρισμού. Δια του ισογείου δικτύου αποχέτευσης τα ακάθαρτα θα οδηγούνται στον γενικό αποχετευτικό αγωγό, ο οποίος με την παρεμβολή μηχανικού σίφωνα θα καταλήγει στον αγωγό αποχέτευσης της πόλης.\nΣε κάθε βεράντα θα υπάρχουν κατακόρυφες στήλες υδρορροής όπου θα αποχετεύονται μέσω σιφονιού τα νερά στους αγωγούς ομβρίων.\nΓενικώς η κατασκευή και οι διάμετροι του αποχετευτικού δικτύου θα είναι σύμφωνα με τον κανονισμό εσωτερικών υδραυλικών εγκαταστάσεων που ισχύει και βάσει των συγκεκριμένων σχεδίων της αρμόδιας υπηρεσίας.\n12. Θέρμανση – φυσικό αέριο\nΣύμφωνα με την μελέτη θα γίνει εγκατάσταση καυσίμου αερίου σε κάθε διαμέρισμα με ανεξάρτητη παροχή από ιδιαίτερο μετρητή για θέρμανση και παραγωγή ζεστού νερού χρήσης.\nΣε κάθε διαμέρισμα θα γίνει εγκατάσταση για λέβητα αερίου συνδυασμένης λειτουργίας. Το δίκτυο θα κατασκευαστεί όπως εγκριθεί από την ΕΠΑ και θα είναι έτοιμο προς σύνδεση μετρητή με όλους τους προβλεπόμενους από την μελέτη καπναγωγούς και καπνοδόχους.\nΗ όλη εγκατάσταση θα γίνει σύμφωνα με τις προδιαγραφές της μελέτης του μηχανολόγου μηχανικού. Οι σωλήνες θα έχουν ανάλογη διατομή σύμφωνα με την μελέτη. Τα θερμαντικά σώματα θα είναι τύπου panel σύμφωνα με την μελέτη. Οι θερμοστάτες θα είναι αυτόματοι ηλεκτρονικοί.\n13. Ηλεκτρολογική εγκατάσταση\nΘα εγκατασταθεί θεμελιακή γείωση κατά τη φάση τοποθέτησης του οπλισμού των θεμελίων και πριν τη σκυροδέτηση.\nΚάθε διαμέρισμα θα τροφοδοτείται με παροχή από ιδιαίτερο μετρητή ΔΕΔΔΗΕ. Στα διαμερίσματα με τρία υπνοδωμάτια η κεντρική παροχή θα είναι τριφασική (3X35A) ενώ στα μικρότερα θα είναι μονοφασική ενισχυμένη (1x50A). Θα υπάρχει πρόβλεψη για την παροχή ρεύματος «νυχτερινής» χρέωσης από την ΔΕΗ με ενδεικτική λυχνία στον Ηλεκτρικό Πίνακα διανομής.\nΟι Ηλεκτρικοί Πίνακες διανομής θα είναι χωνευτοί μεταλλικοί ή πλαστικοί με εξαρτήματα τύπου LEGRAND ή SIEMENS ή HAGER. Από τους πίνακες θα τροφοδοτούνται τα διάφορα σημεία ρευματοληψίας και φωτισμού κάθε διαμερίσματος μέσω αναλόγου αριθμού ηλεκτρικών γραμμών ανεξάρτητων κυκλωμάτων και αυτομάτων ασφαλειών. Σε κάθε ηλεκτρικό πίνακα θα υπάρχει αντιηλεκτροπληξιακός διακόπτης (ρελέ διαρροής).\nΣε κάθε διαμέρισμα θα υπάρχουν τρεις γραμμές τηλεφώνου-δικτύου με καλώδιο UTP οι οποίες αρχίζουν από ειδικό κιβώτιο-κατανεμητή του ΟΤΕ στην είσοδο και καταλήγουν σε κατανεμητή Τ/Φ σε κάθε διαμέρισμα. Οι δικτυακές παροχές κάθε διαμερίσματος θα είναι με οπτικές ίνες.\nΣε κάθε υπνοδωμάτιο προβλέπονται ένα φως οροφής A/R (ελεγχόμενο από δυο σημεία – ένα στην είσοδο του δωματίου και ένα δίπλα στο κρεβάτι), τέσσερις ρευματοδότες 220V, ένας ρευματοδότης τηλεφώνου-δικτύου, μια παροχή για κεραία TV και ανεξάρτητη παροχή για air condition.\nΣε κάθε χώρο υποδοχής-σαλόνι δύο (2) φώτα οροφής K/R, τέσσερις ρευματοδότες 220V, δύο ρευματοδότες τηλεφώνου-δικτύου, μια παροχή για κεραία δορυφορικής λήψης και ανεξάρτητη παροχή για air condition.\nΣτις κουζίνες ένα φως απλό και τέσσερις ρευματοδότες 220V και παροχές για ηλεκτρική κουζίνα, φούρνο, φούρνο μικροκυμάτων, πλυντήριο πιάτων, ψυγείο. Θα υπάρχει παροχή ρεύματος για spots και κρυφό φωτισμό στα ντουλάπια κουζίνας καθώς και ρευματοδότη τηλεφώνου-δικτύου.\nΣτους εσωτερικούς διαδρόμους ένα φως οροφής A/R και ένας ρευματοδότης 220V. Στα λουτρά και αποχωρητήρια ένα φως ημι-στεγανό με τη βάση του από πορσελάνη σύμφωνα με τους κανονισμούς.\nΑνάλογος φωτισμός προβλέπεται και για τις βεράντες. Στην κεντρική βεράντα κάθε διαμερίσματος θα τοποθετηθεί μια πρίζα στεγανή. Επίσης θα υπάρχει παροχή για ηλεκτρικές τέντες και ηλεκτρικά ρολλά ελεγχόμενα από διακόπτη μέσα από το σπίτι.\nΣτο κεντρικό κλιμακοστάσιο θα τοποθετηθεί ένα φως σε κάθε πλατύσκαλο. Τα φώτα του κλιμακοστασίου θα ανάβουν όλα μαζί από button που θα υπάρχουν σε κάθε πλατύσκαλο και θα σβήνουν αυτόματα με τη βοήθεια ωρολογιακού διακόπτη. Σε κάθε πλατύσκαλο από το δώμα μέχρι το υπόγειο θα υπάρχει από ένα φως ασφαλείας για τυχόν γενική διακοπή του ηλεκτρικού ρεύματος.\nΕπίσης σε κάθε διαμέρισμα θα υπάρχει φωτιστικό ασφαλείας. Όλες οι πρίζες θα είναι σούκο. Τα εξαρτήματα χρονοδιακοπτών θα είναι τύπου LEGRAND ή ΑΒΒ.\nΌλοι οι σωλήνες των ηλεκτρικών γραμμών θα είναι εντοιχισμένοι εξαιρουμένων των τμημάτων εγκατάστασης που είναι υπαίθρια και τα οποία θα κατασκευασθούν εξωτερικά από σωλήνες πλαστικούς βαρέως τύπου.\nΣτην είσοδο της πολυκατοικίας θα υπάρχει θυροτηλεόραση με έγχρωμες οθόνες-δέκτες σε κάθε διαμέρισμα με φωνητική και οπτική επικοινωνία και με χειρισμό ανοίγματος της θύρας της κεντρικής εισόδου. Το άνοιγμα της κεντρικής θύρας θα μπορεί να γίνεται με κωδικό ή με «έξυπνη» κάρτα.\nΌλα τα διαμερίσματα θα έχουν γραμμές για εγκατάσταση συστήματος συναγερμού με radar και αναμονές για πληκτρολόγιο, σειρήνα.\nΤα υλικά με τα οποία θα κατασκευασθούν οι ηλεκτρικές εγκαταστάσεις θα είναι άριστης ποιότητας πιστοποιημένα και τη κατασκευή θα είναι σύμφωνη με τις ισχύουσες διατάξεις και κανονισμούς εκτελέσεως εσωτερικών εγκαταστάσεων στην Ελλάδα, πράγμα που θα πιστοποιηθεί από το Γραφείο Ελέγχου εσωτερικών ηλεκτρολογικών εγκαταστάσεων.\nΘα υπάρχει κεντρική κεραία ραδιοτηλεοπτικής και δορυφορικής λήψης. Τα λαμβανόμενα σήματα θα διανέμονται στα διαμερίσματαμε ανεξάρτητες γραμμές και μέσα από κατάλληλη ενισχυτική διάταξη. Σε κάθε διαμέρισμα θα τοποθετηθούν κατάλληλοι διακόπες ραδιοτηλεοπτικής λήψης σε όλους τους χώρους και ένας διακόπτης δορυφορικής λήψης στο σαλόνι.\nΘα είναι υδραυλικός ευρωπαϊκής κατασκευής και θα τοποθετηθεί στο χώρο που θα κατασκευασθεί στο κλιμακοστάσιο, θα μπορεί δε να μεταφέρει βάρος σύμφωνα με τον κανονισμό. Η διαδρομή θα αρχίζει από το υπόγειο και θα τερματίζει στον τελευταίο όροφο. Η διάταξη του χειρισμού του θα είναι αυτόματη με button inox και το μηχανοστάσιο για την ανύψωση θα κατασκευασθεί στο υπόγειο ή στην ταράτσα.\nΟ θάλαμος του ανελκυστήρα και οι πόρτες θα είναι μεταλλικές. Εσωτερικά ο θαλαμίσκος θα είναι πολυτελείας επενδυμένος με βακελίτη - μελαμίνη και θα έχει και καθρέπτη με κρύσταλλο και το τελείωμά του θα είναι inox. Ο φωτισμός θα είναι επαρκής με φωτιστικά σώματα οροφής και ευπαρουσίαστος.\nΌλοι οι τοίχοι και οι οροφές μέσα στο διαμέρισμα και στο κλιμακοστάσιο θα γίνουν σπατουλαριστοί και θα περαστούν με πλαστικό χρώμα με την παρακάτω διαδικασία:\nΚαθάρισμα τοίχων από ξένα σώματα κολλημένα σε αυτόν - Αστάρωμα των τοίχων – Τρίψιμο - Στοκάρισμα γενικά όλης της επιφάνειας του τοίχου με στόκο παρατίνα - Στοκάρισμα τοπικό των ανωμαλιών του τοίχου - Τρίψιμο του στοκαρίσματος - Σερτικάρισμα όλων των επιφανειών - Ψιλοτρίψιμο όλης της επιφάνειας - Ψιλοστοκάρισμα - Τρία χέρια πλαστικό\nΕξωτερικά η πολυκατοικία θα χρωσθεί με χρώμα ακρυλικό εκτός από τα μέρη που είναι εμφανή μπετόν που θα περαστούν με τσιμεντόχρωμα ή με το χρώμα της θερμοπρόσοψης (χρωμοσοβάς) υπόδειξης του επιβλέποντος μηχανικού.\nΤο ακρυλικό χρώμα θα περαστεί σε δυο φάσεις: Τρίψιμο όλων των επιφανειών και καλό ξεσκόνισμα από ξένα σώματα - Αστάρωμα με ακρυλικό αδιάβροχο αστάρι - Στοκάρισμα τοπικό - Βαφή σε δυο στρώσεις με ακρυλικό χρώμα τύπου VITEX 100%.\nΌλα τα χρώματα των εξωτερικών τοίχων και οροφών καθώς και των κοινοχρήστων χώρων θα καθορισθούν από τις αρχιτεκτονικές μελέτες με την έγκριση του επιβλε΄ποντος μηχανικού.\nΟι διαστάσεις των εσωτερικών χώρων που αναφέρονται στα σχέδια αφορούν τις αποστάσεις των τοίχων μεταξύ τους πριν από το σοβάτισμα με μια ανοχή της τάξεως 3%\nΗ κύρια είσοδος, ο χώρος της πυλωτής, οι βεράντες και κάθε κοινόχρηστο στοιχείο της οικοδομής που ενδιαφέρει τον μελετητή για τον καλλωπισμό και την αρχιτεκτονική όψη της πολυκατοικίας, θα κατασκευαστούν με την σύμφωνη γνώμη του επιβλέποντος μηχανικού ώστε να κατασκευαστεί κτίριο ανάλογο με το περιβάλλον.\nΗ εργολήπτρια εταιρία δύναται να προβαίνει σε οποιαδήποτε αλλαγή εντός των δικών της διαμερισμάτων στην διαρρύθμιση, στην εκλογή των υλικών κλπ. τούτου βεβαίως πριν προβεί σε δέσμευση πώλησης.\nΚάθε μελλοντικός ιδιοκτήτης έχει το δικαίωμα κάθε αλλαγής ή προσθήκης εργασιών για το διαμέρισμά του αφού δηλώσει αυτό εγκαίρως στην εργολήπτρια εταιρία και εφ’ όσον οι τροποποιήσεις αυτές δεν θίγουν την στατική επάρκεια και δεν αλλοιώνουν την αρχιτεκτονική εμφάνιση των προσόψεων της πολυκατοικίας, αναλαμβάνοντας κάθε δαπάνη που θα προκύψει και προκαταβάλλοντάς την στην εργολήπτρια εταιρία πριν από την έναρξη κάθε εργασίας.\nΣτην παραπάνω περίπτωση παρατείνεται η προθεσμία παράδοσης του εν λόγω διαμερίσματος όχι όμως και των άλλων διαμερισμάτων ή των κοινόχρηστων χώρων.\nΗ παράδοση των διαμερισμάτων γίνεται και με την παράδοση του οριστικού κλειδιού των ιδιοκτησιών στους ιδιοκτήτες – απαραίτητη προϋπόθεση είναι η πλήρης εξόφληση του τιμήματος της αγοράς.\nΔεν επιτρέπεται η χρήση συνεργείων διαφορετικών από τα συνεργεία που επιλέγει ο κατασκευαστής. Σε περίπτωση συμφωνίας να αναλάβουν κάποια συγκεκριμένη εργασία ξένα συνεργεία, αυτό θα μπορεί να γίνει μόνο μετά την παράδοση της συγκεκριμένης ιδιοκτησίας.\nΣτην κατασκευή δεν περιλαμβάνεται η προμήθεια και τοποθέτηση πάσης φύσεως συσκευών που αφορούν την καθημερινή χρήση του διαμερίσματος (ηλεκτρικές συσκευές, φωτιστικά, έπιπλα, κουρτινόξυλα κλπ) έστω και αν αυτά δεικνύονται στα σχέδια για την ευκολότερη κατανόησή τους.\n17. Επιβαρύνσεις - παροχές\nΟ οικοπεδούχος-ιδιοκτήτης είναι υποχρεωμένος ένα μήνα πριν από την παραλαβή της ιδιοκτησίας του να καταβάλει στον κατασκευαστή την αναλογία δαπανών για τις παροχές. Οι παροχές που συνολικά βαρύνουν τον ιδιοκτήτη είναι:\nΔαπάνη σύνδεσης παροχής νερού ΕΥΔΑΠ\nΔαπάνη για την σύνδεση παροχής ρεύματος ΔΕΔΔΗΕ Δαπάνη σύνδεσης παροχής φυσικού αερίου ΕΠΑ.\nΑναλογία δαπάνης αποχέτευσης ΕΥΔΑΠ ή Δήμου.\nΑναλογία δαπάνης για τη σύνδεση παροχής νερού στα κοινόχρηστα. Αναλογία δαπάνης παροχής ηλεκτρικού ρεύματος κοινοχρήστων.\nΑναλογία δαπάνης για την προμήθεια – εγκατάσταση κεντρικής κεραίας TV.\nΑναλογία δαπάνης για τον φωτισμό των κοινόχρηστων χώρων, εισόδου και πυλωτής και για την διαμόρφωση και φύτευση κήπου.\nΑναλογία δαπάνης για την προμήθεια πυροσβεστήρων και γενικά οργάνων πυρόσβεσης που απαιτούνται για την λειτουργία της πολυκατοικίας.\nΗ Τεχνική Περιγραφή εργασιών, περιγράφει τα πλαίσια μέσα στα οποία θα κινηθεί κατά την κατασκευή του έργου και περιλαμβάνει τις τεχνικές προδιαγραφές των οικοδομικών εργασιών και υλικών που απαιτούνται κατά την κατασκευή του έργου. Στην περίπτωση όπου προβλέπεται η εκτέλεση κάποιων εργασιών οι οποίες δεν καλύπτονται από την Τεχνική Περιγραφή αυτές θα εκτελεστούν σύμφωνα µε τους παραδεκτούς κανόνες της τέχνης και της τεχνικής, καθώς και τις έγγραφες οδηγίες και εντολές του Επιβλέποντα Μηχανικού.\n1. Μέτρα προστασίας - Κανονισμοί\nΗ εργολήπτρια εταιρία θα λάβει όλα τα απαραίτητα μέτρα ασφαλείας και υγιεινής για το προσωπικό καθώς κα τα αναγκαία μέτρα για την ασφάλεια των κατασκευών. Η εταιρία είναι υπεύθυνη για κάθε ατύχημα, φθορά ή ζημία που θα συμβεί τόσο στο εργατικό ή άλλο προσωπικό της κατασκευής, ή σε τρίτους λόγω κακής κατασκευής ή αμέλειας πρόβλεψης και της εν γένει οργάνωσης του εργοταξίου, υποχρεούμενη να συμμορφωθεί µε τις διατάξεις της Εργατικής Νομοθεσίας, τις διατάξεις των Κανονισμών για την πρόληψη ατυχημάτων.\nΓενικά, όλα τα έργα και οι εγκαταστάσεις θα εκτελεσθούν σύμφωνα µε τους ισχύοντες αντίστοιχους Ελληνικούς Κανονισμούς (ΤΟΤΕΕ, ΕΛΟΤ, ΥΠΕΧΩ∆Ε, ∆ΕΔΔΗΕ, ΟΤΕ, ΕΠΑ, Πυροσβεστικής κλπ.), συμπληρωμένους µε άλλους Κανονισμούς διεθνούς κύρους.\nΠριν από την έναρξη των εργασιών θα γίνει θεώρηση της οικοδομικής άδειας από το οικείο αστυνομικό τμήμα Παλ. Φαλήρου, θεώρηση ημερολογίου μέτρων ασφαλείας από Σώμα Επιθεωρητών εργασίας και εργοταξιακή περίφραξη και σήμανση ασφαλείας.\nΌλα τα υλικά εργοστασιακής παραγωγής θα προέρχονται από γνωστά πιστοποιημένα εργοστάσια και είναι "πρώτης διαλογής". Όσον αφορά τον τρόπο χρήσεων των υλικών αυτών θα τηρούνται αυστηρά οι οδηγίες του εργοστασίου παραγωγής, εκτός αν άλλως ήθελε διαταχθεί από τον Επιβλέποντα. Τα συνεργεία που θα χρησιμοποιηθούν σε κάθε είδος εγκατάστασης θα είναι εξειδικευμένα µε αποδεικνυόμενη εμπειρία σε παρόμοιες κατασκευές και εγκαταστάσεις.\nΚαθαρισμός-οριοθέτηση οικοπέδου και χάραξη οικοδομής.\nΓενικές εκσκαφές – μεταφορά προϊόντων εκσκαφής. Γενικές εκσκαφές σε πάσης φύσεως έδαφος σε βάθος περίπου 4,00m για την μόνωση των επιπέδων εφαρμογής του κτιρίου και για την μόρφωση υπογείων χώρων. Τυχόν επιφανειακές φυτικές γαίες θα αφαιρούνται σε βάθος μέχρι 30εκ. και θα απομακρύνονται από το εργοτάξιο. Εκσκαφές τάφρων και θεμελίων σε πάσης φύσεως έδαφος για την κατασκευή των ορυγμάτων των θεμελίων.\nΦορτοεκφορτώσεις και μεταφορές των προϊόντων εκσκαφής, η μεταφορά και η εκφόρτωσή τους σε ειδικό χώρο σύμφωνα με την κείμενη νομοθεσία για την εναλλακτική διαχείριση των αποβλήτων από Εκσκαφές, Κατασκευές και Κατεδαφίσεις (ΑΕΚΚ).\nΕπιχώσεις των θεμελίων. Επιχώσεις (περιλαμβάνουν την εναπόθεση, διάστρωση κατά στρώσεις 30cm, κατάβρεγμα και συμπύκνωση) με οποιαδήποτε μέσα και με κατάλληλα και υγιή προϊόντα: α) διαμορφωμένων χώρων μέσα στην περίμετρο του κτιρίου και στεγασμένων χώρων, για τη διαμόρφωση της στάθμης εφαρμογής της υπόβασης των δαπέδων ισογείου και υπογείου. β) των κενών των ορυγμάτων μετά της κατασκευής των θεμελίων και λοιπών οικοδομικών στοιχείων που κατασκευάζονται μέσα στα ορύγματα. Και στις δύο παραπάνω περιπτώσεις οι επιχώσεις θα συμπυκνωθούν με την βέλτιστη υγρασία.\nΔιαμόρφωση δαπέδου με bobcat όπου είναι απαραίτητο. Διαμόρφωση με μικροεκσκαφές ή μικροεπιχώσεις της επιφάνειας των σκαφών που έχουν ήδη σκαφτεί ή επιχωματωθεί για την απόκτηση του επιθυμητού γεωμετρικού σχήματος και των απαιτούμενων κλίσεων και συμπύκνωση με οποιαδήποτε κατάλληλα μέσα, με την βέλτιστη υγρασία.\nΣκυρόδεμα κατηγορίας C 25/30.\nΑπό σκυρόδεμα κατ. C 25/30, οπλισμένο µε δομικό χάλυβα S500s, κατασκευάζεται ο φέρων οργανισμός και τα τοιχία πλήρωσης του κτιρίου, σύμφωνα µε τη στατική μελέτη. Με ίδιου τύπου σκυρόδεμα οπλισμένο µε όμοιο δομικό χάλυβα κατασκευάζονται τα τοιχία περιμετρικά του υπογείου, οι ράμπες εισόδου των αυτοκινήτων. Οι χαλύβδινες βέργες του οπλισμού τοποθετούνται στις υποδεικνυόμενες από τη στατική μελέτη θέσεις και αποστάσεις από τις παρειές των ξυλοτύπων µε κατάλληλους αποστάτες σιδηροπλισμού. Στα περιμετρικά τοιχία και υποστυλώματα των βυθισμένων στο έδαφος πλευρών του κτιρίου και στην πλάκα οροφής του Ζ’ ορόφου και δαπέδου του υπογείου προστίθεται στεγανωτικό μάζας πριν τη σκυροδέτηση.\nΣκυρόδεμα κατηγορίας C 20/25.\nΜε οπλισμένο σκυρόδεμα κατ. C20/25 διαστρώνεται η πλάκα του υπογείου και ο περιβάλλων χώρος.\nΣκυρόδεμα κατηγορίας C 12/15.\nΜε άοπλο σκυρόδεμα κατ. C 12/15 διαστρώνεται αρχικά μπετόν καθαριότητας κάτω από τα πλέγματα των θεμελίων. Επίσης από ίδιου τύπου σκυρόδεμα κατασκευάζονται η πλάκα βάσης πλακόστρωσης του ακάλυπτου χώρου και του πεζοδρομίου (οπλισμένη με #Τ131) όπως και η πλάκα δαπέδου της βεράντας του Ισογείου (οπλισμένη με 2#Τ131).\nΗ προμήθεια του σκυροδέματος και του χάλυβα θα γίνει από αναγνωρισμένες και πιστοποιημένες εταιρείες.\nΗ προμήθεια των οπτόπλινθων θα γίνει από αναγνωρισμένα και πιστοποιημένα εργοστάσια παραγωγής όπως ΧΑΛΚΙΣ ΑΕ.\nΑ. Εξωτερικά: Όλα τα εξωτερικά τοιχώματα θα γίνουν από διάτρητους οπτόπλινθους 9/12/19 και 6/12/19 αρίστης ποιότητας με τοποθέτηση κατασκευής δρομικής πάχους 12cm και εξωτερικά αυτών θα εφαρμοστεί σύστημα θερμοπρόσοψης σύμφωνα με τις προδιαγραφές των εγκεκριμένων μελετών.\nΒ. Εσωτερικά διαμερισμάτων: Όλα τα εσωτερικά τοιχώματα θα γίνουν από οπτόπλινθους 9/12/19 και 6/9/19 κατά το σύστημα της δρομικής τοιχοποιίας πάχους 9cm.\nΓ. Μεσοτοιχίες διαμερισμάτων. Όλες οι μεσοτοιχίες διαμερισμάτων θα γίνουν από οπτόπλινθους 9/12/19 και 6/9/19 κατά το σύστημα της ψαθωτής τοιχοποιίας με διάκενο πληρούμενο με ηχομονωτικά υλικά panels από θερμοσυγκολητές ίνες και κόκκους ελαστομερούς συμπιεσμένους εν θερμώ πάχους 23mm (τύπου iselco, ή isoren). Το συνολικό πάχος της τοιχοποιίας θα είναι περίπου 23cm.\nΗ δόμηση των οπτοπλινθοδομών θα γίνει με κονίαμα αναλογίας 2.5 μέρη άμμου μπετόν προς ένα μέρος σβησμένης άσβεστου με προσθήκη 100gr τσιμέντου ανά κυβικό κονιάματος.\nΗ δόμηση θα γίνεται κατά οριζόντιες στρώσεις και με αρμούς που δεν θα υπερβαίνουν τα\n0.015 του μέτρου. Τα πάχη των τοίχων θα είναι σύμφωνα με τα αρχιτεκτονικά σχέδια.\nΌλοι οι τοίχοι θα ενισχύονται µε οριζόντιες ζώνες (σενάζ) από σκυρόδεμα C16/20 οπλισμένο µε 4 Φ10, πλάτους όσο το πάχος του τοίχου και ύψους 15cm. Οι ζώνες αυτές θα κατασκευάζονται, στους εξωτερικούς τοίχους συνεχείς στο ύψος των ποδιών των παραθύρων και στα πρέκια (εκτός αν υπάρχει δοκάρι), στους εσωτερικούς τοίχους που είναι μέχρι την οροφή συνεχείς στο ύψος των ανωφλίων και στο μέσον του ύψους. Θα κατασκευάζονται επίσης στην τυχόν ελεύθερη απόληξη των τοίχων, οποιοδήποτε κι αν είναι το ύψος τους.\nΤα εσωτερικά επιχρίσματα από μαρμαροκονίαμα τοποθετούνται σύμφωνα με τη μελέτη. Αυτά κατασκευάζονται σε 3 στρώσεις:\nΗ πρώτη στρώση (πεταχτό) με τσιμεντοκονίαμα των 450kg τσιμέντου με άμμο λατομείου μεσόκοκκη (1:3) καλύπτει όλες τις προς επίχριση επιφάνειες ώστε να μη διακρίνεται το υπόστρωμα. Πάχος στρώσης 6mm.\nΗ δεύτερη στρώση (λάσπωμα) με ασβεστοκονίαμα 1:2 ή 1:2,5 των 150kg τσιμέντου με άμμο λατομείου μεσόκοκκη. Κατασκευάζεται βάσει κατακόρυφων και συνεπίπεδων οδηγών, πλάτους 10cm, 24 ώρες το λιγότερο μετά το πεταχτό. Χρόνος στεγνώματος 15 μέρες. Πάχος 15mm.\nΗ τρίτη στρώση (τριφτό) με μαρμαροκονίαμα 1:2 ή 1:2,5 των 150kg λευκού τσιμέντου με λεπτόκοκκη άμμο λευκού μαρμάρου (μάρμαρο – σκόνη). Πάχος στρώσης 6mm. Κατασκευάζεται σε δύο φάσεις αστάρωμα – τελική στρώση. Μετά το τράβηγμα της τελικής στρώσης ακολουθεί τριβίδισμα με ξύλινο τριβίδι ντυμένο με λάστιχο με σύγχρονη διαβροχή της επιφάνειας.\nΌλες οι επιφάνειες θα είναι επίπεδες απολύτως ως προς την οριζόντια διάσταση και ως προς την κάθετη. Οι τομές 2 επιπέδων θα είναι γραμμές κατακόρυφες Ιδιαίτερη προσοχή δίνεται στην επιπεδότητα και κατακορυφότητα των επιχρισμάτων τοίχων που θα επενδυθούν με πλακίδια.\nΠριν από την έναρξη των εργασιών θα έχει ολοκληρωθεί η τοποθέτηση κασών, πλαισίων, αγωγών, κάθε είδους στηριγμάτων και λοιπών στοιχείων που πρόκειται να ενσωματωθούν στα επικαλυπτόμενα οικοδομικά στοιχεία, θα έχουν καλυφθεί και γενικά προστατευθεί τα στοιχεία και οι επιφάνειες που δεν επιχρίονται ή έχουν μόλις επιχρισθεί, θα έχουν προστατευθεί παρακείμενα υλικά ή κατασκευές και θα έχουν ενισχυθεί όλες οι ενώσεις μεταξύ διαφορετικών υλικών ή κατασκευών. Όπου το χονδρό κονίαμα πρόκειται να τοποθετηθεί επάνω από διαφορετικά υποστρώματα και επάνω από αυλακώσεις σωλήνων, θα τοποθετείται µία λωρίδα πλέγματος fiberglass οπλισμού σοβάδων (τύπου ISOMAT). Στις εξέχουσες ακμές των επιχρισμάτων θα ενσωματωθούν γωνιόκρανα από ανοξείδωτο πλέγμα εγκεκριμένου τύπου ή από γαλβανισμένη σιδηρογωνία.\nΕξωτερικά στο κτίριο θα εφαρμοστεί σύστημα θερμοπρόσοψης (βλ. Μονώσεις)\nΑ. Τοιχία υπογείου. Εκτός από την προσθήκη στεγανωτικού υλικού μάζας, στο σκυρόδεμα προβλέπονται και οι παρακάτω εργασίες, για την προστασία από υγρασία των τοιχωμάτων και κολώνων υπογείων:\nΣτις επαφές με τα όμορα οικόπεδα (και όπου δεν υπάρχει πρόσβαση εξωτερικά) θα τοποθετείται αποστραγγιστική μεμβράνη πολυαιθυλενίου (αυγουλιέρα). Σε άλλες επιφάνειες των τοιχίων (όπου είναι αυτό εφικτό) θα γίνει εξωτερικά μόνωση ως εξής: Πολύ επιμελημένο μερεμέτισμα των εξωτερικών επιφανειών των περιμετρικών τοιχωμάτων και κολώνων υπογείων με ισχυρή τσιμεντοκονία 450kg τσιμέντου. Στην κονία προστίθεται ειδικό βελτιωτικό, στην αναλογία που προβλέπουν οι προδιαγραφές του υλικού (πλήρωση τυχόν μικροοπών, μικρορωγμών, κάλυψη τυχόν εκτεθειμένου σιδηροπλισμού κ.λ.π.). Επάλειψη των παραπάνω επιφανειών με τέσσερις διασταυρούμενες στρώσεις ασφαλτικού ή τσιμεντοειδούς γαλακτώματος, σύμφωνα με τις προδιαγραφές του υλικού (δύο τουλάχιστον στρώσεις κάθετες μεταξύ τους σταυρωτά, με πλαστική βούρτσα ή και ψεκασμό) και τέλος τοποθετείται αποστραγγιστική μεμβράνη πολυαιθυλενίου (αυγουλιέρα).\nΒ. Εξωτερικό κέλυφος (τοίχοι – σκελετός). Όλοι οι εξωτερικοί τοίχοι και τα από οπλισμένο σκυρόδεμα στοιχεία του σκελετού που αποτελούν την επιφάνεια του κελύφους του κτιρίου προς το εξωτερικό περιβάλλον θα μονωθούν με σύστημα θερμοπρόσοψης σύμφωνα με τις προδιαγραφές του Κ.ΕΝ.Α.Κ. (Κανονισμός Ενεργειακής Απόδοσης Κτιρίων).\nΤο σύστημα εξωτερικής θερμομόνωσης τύπου Sto Therm Classic, (πάχος θερµοµόνωσης σύμφωνα με την μελέτη), αποτελούμενο από :\nα) Θερμομονωτικές πλάκες διογκωμένης πολυστερίνης, κατάλληλου τύπου για το σύστημα εξωτερικής θερμομόνωσης κατά DIN V 4108-10, τύπου Sto EPS Board ή DUROSOL εφαρμοσμένες σε επίπεδη και καθαρή επιφάνεια απαλλαγμένη από σκόνες, βρωμιές και λίπη, τοποθετημένες σταυρωτά (όπως η τουβλοδομή) και κολλημένες στα δομικά στοιχεία µε κόλλα υψηλής συγκολλητικής ικανότητας, κατάλληλης για ανόργανα ή οργανικά υποστρώματα, τύπου Sto ADH-B ή FGL-Thermo, σύμφωνα µε τις προδιαγραφές του συστήματος και τις απαιτήσεις του υποστρώματος σε επιπέδωση. Τυχόν κενά στις ενώσεις των πλακών θα πληρούνται µε θερμομονωτικό αφρό τύπου Sto PU Foam. Σε κάθε σημείο του κτιρίου όπου σταματά η θερμομόνωση (π.χ. στους λαμπάδες και τα πρέκια των κουφωμάτων, ποδιές παραθύρων κλπ.) χρησιμοποιείται η αυτοδιογκούμενη στεγανωτική ταινία τύπου Sto Sealant Tape, για να εξασφαλιστεί η στεγάνωση του συστήματος στα σημεία αυτά.\nβ) Αντιρρηγματικός, οργανικός έτοιμος προς χρήση σοβάς, υψηλής ελαστικότητας, ακρυλικής βάσης, χωρίς τσιμέντο, µε υψηλή αντοχή στις μηχανικές καταπονήσεις που επιτρέπει τον εμποτισµό υαλοπλέγματος για την πλήρη αντιρρηγματική προστασία του συστήματος, τύπου Sto Armat Classic ο οποίος απλώνεται ομοιόμορφα στο σύνολο της επιφάνειας των θερμομονωτικών πλακών και εντός του οποίου όσο είναι ακόμα υγρός εµβαπτίζεται υαλόπλεγµα µε επικάλυψη 10cm στο σημείο συνάντησης των λωρίδων.\nγ) Σε επιφάνειες οι οποίες βρίσκονται σε ύψος μεγαλύτερο των 8m, πριν από την εφαρμογή του αντιρρηγματικού σοβά και του υαλοπλέγματος, γίνεται επιπλέον μηχανική στερέωση των θερµομονωτικών πλακών µε εγκεκριμένα για χρήση σε συστήματα εξωτερικής θερμομόνωσης βύσματα τύπου Sto Expanding Dowels, στο απαιτούµενο µήκος (ενδεικτικά 95mm)\nδ) Τελική επικάλυψη µε στρώση αντιρρρηγματικού, οργανικής βάσης, έτοιμου προς χρήση σοβά, χρωματισµένου στην μάζα του σύμφωνα µε τις απαιτήσεις της μελέτης, τύπου StoLit. Ο τελικός σοβάς είναι ιδιαίτερα ελαστικός, ανθεκτικός σε µηχανικές καταπονήσεις, εξαιρετικά ανθεκτικός σε µικροοργανισµούς, υψηλής υδρατµοδιαπερατότητας και υδροφοβίας.\nε) Θα υπάρχει ζώνη υψηλής στεγάνωσης στην επαφή της θερμοπρόσοψης του τοίχου με τους εξώστες.\nΕπίσης θα μονωθούν και όλες οι επιφάνειες τοίχων ή σκελετού θερμαινόμενων χώρων που συνορεύουν με τους μη θερμαινόμενους χώρους του κλιμακοστασίου.\nΓ. Οροφή πυλωτής. Η επιφάνεια της οροφής πυλωτής που εκτίθεται στο εξωτερικό περιβάλλον θα μονωθεί εσωτερικά στο δάπεδο με πλάκες πιστοποιημένου διογκωμένου πολυστυρενίου, πάχουςσύμφωνα με τον ΚΕΝΑΚ.\nΔ. Οροφή κτιρίου. Η οροφή του κτιρίου θα μονωθεί και θα θερμομονωθεί και στεγανοποιηθεί σε όλη της την επιφάνεια. Τα στάδια κατασκευής είναι τα ακόλουθα:\nΠροετοιμασία επιφάνειας και δημιουργία φράγματος υδρατμών. Γίνεται πολύ καλός καθαρισμός της επιφάνειας από σκόνες και ξένα υλικά. Μετά τον καθαρισμό επαλείφεται η επιφάνεια της πλάκας με ασφαλτικό ή τσιμεντοειδές γαλάκτωμα τύπου Waterblock.\nΤοποθέτηση μονωτικών πλακών διογκωμένης (EPS150) ή εξηλασμένης πολυστερίνης πάχους σύμφωνα με τις προδιαγραφές ΚΕΝΑΚ. Η τοποθέτηση γίνεται κολλητά και χτιστά (σταυρωτά). Στα στηθαία και γενικά στις κατακόρυφες επιφάνειες αφήνονται αρμοί διαστολής που γεμίζεται με αυτοδιογκούμενη ταινία.\nΔημιουργία κλίσεων 2-3%. Διάστρωση αφρομπετόν (κυψελωτό σκυρόδεμα) το οποίο παράγεται στον χώρο της οικοδομής πάνω σε αυτοκινούμενη μονάδα από ειδικευμένο συνεργείο, βάρους 350-400 kg/m³ για τη δημιουργία κλίσεων. Κατά τη διάστρωση των ελαφρών σκυροδεμάτων θα κατασκευάζονται αρμοί διαστολής μεταξύ της στρώσης των κλίσεων και των διαφόρων κατακόρυφων στοιχείων των δωμάτων. Επίσης αρμοί διαστολής θα αφεθούν στη στρώση των ελαφρών σκυροδεμάτων ανά 50 m². Οι αρμοί θα έχουν πλάτος 2cm, θα διαμορφωθούν µε συμπιεστό υλικό, π.χ. πολυστερίνη χαμηλής πυκνότητας και θα σφραγισθούν µε ελαστομερή ασφαλτική μαστίχη.\nΑστάρωμα της επιφάνειας με ασφαλτικό βερνίκι (primer), απαραίτητο για την επικόλληση των ασφαλτικών μεμβρανών. Θερμή επίστρωση (με φλόγστρο) ασφαλτόπανου βαρέως τύπου (4Kg/m2) σε όλη την επιφάνεια. Κατά το στρώσιμο της μεμβράνης στο δάπεδο πουθενά δεν σηκώνεται ενιαία στο στηθαίο. Τοποθετείται ξεχωριστό κομμάτι ως δεύτερη στρώση στη γωνία. Η αλληλοεπικάλυψη των ρολών γίνεται 8cm στο πλάτος και 12cm κατά μήκος. Περιμετρικά η μεμβράνη σηκώνεται τουλάχιστον 20 εκ και τοποθετείται ειδική λάμα για επιπλέον μηχανική στήριξη η οποία σφραγίζεται με ασφαλτική πολυουρεθανική μαστίχη και βάφεται με πάστα αλουμινίου. Αυτή τοποθετείται και σε όλες τις ενώσεις αλλά και σε κρίσιμές περιοχές (υδρορροές, εσωτερικές – εξωτερικές γωνίες κτλ). Το υλικό είναι συμβατό με την ασφαλτική μεμβράνη και προσφέρει αντηλιακή προστασία και επιπλέον υγρομόνωση. Ιδιαίτερη προσοχή δίνεται στο κόλλημα εσωτερικών και εξωτερικών γωνιών. Σε βάσεις ηλιακού, κλιματιστικών κτλ. τοποθετείται θερμή μαστίχη.\nΤελικό δάπεδο. Θα είναι από ελαφρά οπλισμένο με πλέγμα (Τ131) σκυρόδεμα που θα διαμορφωθεί σε βιομηχανικό δάπεδο ή μωσαϊκό ή πλακάκι και στο οποίο θα κατασκευασθούν αρμοί διαστολής που θα στεγανοποιηθούν με μαστίχη αρμών και περιμετρικά λούκια όπως ανωτέρω.\n8. Επιστρώσεις δαπέδων\nΤο σταμπωτό δάπεδο είναι ένα σύστημα που χρησιμοποιεί ως βασικό υλικό το σκυρόδεμα C16/20 με πάχος 8-12cm, ενδυναμωμένο με ίνες πολυπροπυλενίου και με δομικό πλέγμα 15x15. Στη συνέχεια γίνεται επίπαση, ρίχνοντας σκληρυντικές χρωματιστές σκόνες. Όταν το μπετόν φτάσει στο πλαστικό στάδιο, καλύπτεται με ειδική αντικολλητική σκόνη και εφαρμόζεται η διαδικασία σταμπαρίσματος. Μετά την ωρίμανση 48 ωρών του δαπέδου, χαράζονται αρμοί διαστολής περίπου ανά 20τ.μ. και πλένεται με πιεστική μηχανή με νερό. Τέλος, όταν στεγνώσει, σφραγίζεται με ειδικό βερνίκι.\nΡάμπες. Η διαδικασία εφαρμογής τους περιλαμβάνει τον καθαρισμό της επιφάνειας, την τοποθέτηση δομικού πλέγματος, τη δημιουργία ρύσεων, καθώς επίσης και την δημιουργία αντιολισθητικών αυλακώσεων (ψαροκόκαλο) και περιμετρικών φάσεων.\nΒιομηχανικό δάπεδο. Αφού καθαρισθεί η επιφάνεια και γίνουν οι απαραίτητες διαμορφώσεις τοποθετείται δομικό πλέγμα (#131). Γίνεται διάστρωση σκυροδέματος το λιγότερο 7 - 10 cm πάχος και δίνονται οι κλίσεις που χρειάζονται για την απορροή των υδάτων. Κατά την διάστρωση γίνεται και προσθήκη ινών πολυπροπυλαινίου που αυξάνει τις αντοχές του μπετόν. Ακολουθεί η επίπαση σκληρυντικού μίγματος χαλαζιακής άμμου στην ποσότητα και αναλόγια που ορίζουν οι προδιαγραφές του έργου. Το μίγμα μπορεί να περιέχει χρώμα (κόκκινο-κίτρινο-πράσινο-μπλέ). Η ενσωμάτωση επιτυγχάνεται με τους λειαντήρες μπετόν (ελικόπτερα) και η μεγαλύτερη δυνατή συμπύκνωση αυξάνει τη σκληρότητα της επιφάνειας. Το νωρίτερο δυο ήμερες αργότερα γίνεται η κοπή αρμών συστολής - διαστολής σε κάνναβο περίπου 5m Χ 5m αφού όμως εκτονωθούν και τα σημεία που υφίστανται τις μεγαλύτερες τάσεις (γωνίες - κολώνες - πρόσθετα τμήματα κλπ) .\nΚεραμικά πλακίδια. Κεραμικά πλακίδια πρεσσαριστά πάχους 8 mm τουλάχιστον, Α' ποιότητας και Α' διαλογής απόλυτα ορθογωνισμένα, ακέραια, χωρίς ελαττώματα, ελαφρώς αντιολισθηρά (μέχρι 12° σύμφωνα µε την ‘Eνωση Γερμανικών Βιομηχανιών Κεραμικών Πλακιδίων), µε αντοχή στα οξέα και τα αλκάλια, το ψύχος, τα θερμικά πλήγματα και γενικά σύμφωνα µε το Ελληνικό Πρότυπα (ΕΛΟΤ). Ειδικά τεμάχια, τέρματα, σοβατεπιά, θα είναι από τον ίδιο κατασκευαστή. Η πλήρωση αρμών θα είναι µε έτοιμο για χρήση ειδικό μείγμα όπως το συνιστούν οι κατασκευαστές πλακιδίων.\nΜάρμαρα. Για την επένδυση των βαθμίδων θα χρησιμοποιηθούν μαρμάρινες πλάκες πάχους 3cm για τα πατήματα και 2cm για τα ρίχτια µε διάσταση πλάτους όσο το πλάτος της βαθμίδας. Τα σκαλομέρια θα είναι ορθογωνικά, πάχους 2cm όλα ισοπαχή και τοποθετημένα κολλητά με ειδική κόλλα και ύψους 7cm. Εξοχή από επιχρισμένο τοίχο 0,5cm. Τα σοβατεπιά θα είναι πάχους 2cm και ελάχιστου μήκους 1.00m. Εξοχή από επιχρισμένο τοίχο 0,5 cm.\nΟι επιστρώσεις των πλατύσκαλων θα γίνουν με ισομεγέθεις, τυποποιημένες πλάκες (ενδεικτικά 40/40/2) που τοποθετούνται νταμωτά κατά κανόνα σύμφωνα με τις οδηγίες του επιβλέποντος μηχανικού.\nΟι επιστρώσεις ποδιών παραθύρων και φεγγιτών, θα είναι από μάρμαρα πάχους 3cm, εξεχουσών προς τα έξω, κατά 3cm με εγκοπή ποταμού στην κάτω επιφάνεια, πλάτους 3mm. Για μήκη έως και 2,00m οι ποδιές θα είναι μονοκόμματες ως προς το μήκος.\nΗ τοποθέτηση όλων των μαρμάρων θα γίνει με τσιμεντοκονίαμα 450 kg τσιμέντου (1:3). Στις επιφάνειες ανεπιχρίστου σκυροδέματος θα κολληθούν με ειδική κόλλα, αφού προηγουμένως λειανθεί και καταστεί επίπεδη. Τα αρμολογήματα γενικά με τσιμεντοκονίαμα 600 kg λευκού τσιμέντου (1:2) με ή όχι προσθήκη μεταλλικού χρώματος, ανάλογα με το χρώμα του μαρμάρου. Στα πατήματα των βαθμίδων και στα πλατύσκαλα, πολύ μικρή κλίση για να φεύγουν τα νερά (1%-2%). Μεταξύ πατήματος και ριχτιού, σκοτία 1x1cm, η προεξοχή του πατήματος, σύμφωνα με την πρόβλεψη της μελέτης. τα μάρμαρα που θα χρησιμοποιηθούν είναι λειοτριμμένα υψηλής αντοχής και καθαρά.\nΣτους χώρους τοποθέτησης πλακιδίων θα κατασκευασθούν στρώσεις υποβάσεων από ελαφρό τσιμεντοκονίαμα. Το πάχος στρώσης θα είναι τέτοιο που να επιτρέπει τη διάστρωση των δαπέδων µε τα αντίστοιχα υποστρώματά τους, καθώς και την ένταξη των τυχόν απαιτούμενων οριζόντιων δικτύων. Θα ληφθούν όλα τα μέτρα για την οριζοντιότητα ή τη δημιουργία των απαιτούμενων κλίσεων, τη σωστή και χωρίς ρηγμάτωση πήξη των κονιοδεμάτων της υπόβασης και την απόδοση γερής, τραχείας αλλά ομαλής και επίπεδης επιφάνειας, έτοιμης να δεχθεί τα τελειώματα των δαπέδων.\n9. Εξωτερικά κουφώματα\nΤα εξωτερικά κουφώματα θα είναι από αλουμίνιο τύπου EUROPA με βασικά χαρακτηριστικά: Χρήση ανοξείδωτου ελάσματος ή ράβδου αλουμινίου στους οδηγούς για ομαλή κύλιση. Σχεδιασμός των προφίλ με ίσιες γραμμές. Δύο φύλλα (μικρό και μεγάλο) ανάλογα την διάσταση της κατασκευής. Δυνατότητα τοποθέτησης μηχανισμού πολλαπλού κλειδώματος. Πλαστικό (PVC) κάλυψης οδηγών για την μόνωση και προστασία τους από το νερό. Ελαστικός τάκος (EPDM) στεγανοποίησης των οδηγών. Δυνατότητα τοποθέτησης διπλού ή τριπλού υαλοπίνακα έως 50mm για υψηλά επίπεδα θερμομόνωσης και ηχομόνωσης. Χρήση Σωληνωτού ελαστικού (EPDM) στα φύλλα για απόλυτη στεγάνωση. Δύο επίπεδα διοχέτευσης των υδάτων (προς την εξωτερική πλευρά του κουφώματος), για καλύτερη αποστράγγιση του οδηγού.\nΟι πόρτες ασφαλείας θα έχουν τα παρακάτω χαρακτηριστικά: Φύλλο πόρτας με διπλή θωράκιση από ηλεκτρογαλβανιζέ λαμαρίνα. Κάσα κλειστού τύπου αυτοστηριζόμενη Η/Β RAL 9005 μαύρο ματ σαγρέ. Μεντεσέδες βαρέως τύπου, αθόρυβοι, ρυθμιζόμενοι. Κλειδαριά SECUREMME χρηματοκιβωτίου με 3 κλειδιά, 1 υπηρεσίας & ενσωματωμένο πασπαρτού. Μηχανισμός ελεγχόμενου ανοίγματος. Ρέγουλο γλώσσας κλειδαριάς. Πανοραμικό ματάκι 180ο. Αυτόματος ρυμιζόμενος ανεμοφράκτης. Περιμετρικό λάστιχο κάσας, μονωτικό, αντικρουστικό.\nΣημεία κλειδώματος: 4 έμβολα κλειδαριάς κεντρικά. 1 έμβολο γλώσσας κλειδαριάς. 2 έμβολα πλευρικά κάτω, ή 4 έμβολα πλευρικά πάνω και κάτω. 1 Έμβολο κατακόρυφο επάνω. 1 έμβολο ελεγχόμενου ανοίγματος. 5 έμβολα σταθερά πίσω.\n10. Εσωτερικά κουφώματα\nΕσωτερικές Πόρτες: Το φύλλο αποτελείται από ξύλινο πλαίσιο γεμισμένο με αδρανή χαρτοκυψέλη διαμέτρου 10 – 15mm και είναι καλυμμένο και από τις 2 πλευρές με mdf laminate πάχους 7mm σε κάθε πλευρά. Συνολικό πάχος πόρτας 4.5cm (αριστερά – δεξιά). H κάσα κατασκευάζεται από πλακάζ επενδεδυμένη με film laminate και το πρεβάζι είναι κόντρα πλακέ θαλάσσης σε δύο τύπους, οβάλ ή ίσιο. Περιλαμβάνει 3 διπλούς μεντεσέδες ρυθμιζόμενοι σε ύψος και πλάτος AGB Ιταλίας. Κλειδαριά GEVY και λάστιχο περιμετρικά της κάσας. Τα χρώματα των στάνταρ σιδηρικών είναι inox.\nΝτουλάπια κουζινών, Ντουλάπες υπνοδωματίων\nΤα κουτιά κουζίνας ντουλάπας είναι από μοριοσανίδα Ε1 τριών στρώσεων (AKRITAS Ή ALPHAWOOD) επικαλυμμένη με επίστρωση μελαμίνης από τις δύο πλευρές, επιφάνειας σαγρέ για μεγαλύτερη ανθεκτικότητα στις φθορές. Ο σκελετός του ερμαρίου (πλαϊνά, πάτοι, καπάκια) θα είναι κατασκευασμένος από 18mm πάχος μελαμίνης καθώς και η πλάτη του από 8mm πάχος μελαμίνης για μεγαλύτερη σταθερότητα και αντοχή σε μεγάλα φορτία. Ο σκελετός θα είναι λυόμενος και θα μοντάρεται με γαλβανιζέ βίδες και εσωτερικές καβίλιες όπως επίσης τα πλαϊνά, ο πάτος και το καπάκι του ερμαρίου θα έχουν ειδικά διαμορφωμένη κινησιά για την υποδοχή της πλάτης. Όλα τα εμφανή μέρη (εμπρός μέρος από το κουτί, ράφια) θα είναι συγκολλημένα με PVC (REHAU Γερμανίας) πάχους 2mm. Τα υπόλοιπα μη εμφανή μέρη θα συγκολλούνται με PVC (REHAU Γερμανίας) πάχους 0,45mm. Η συγκόλληση γίνεται με Γερμανικές θερμοσκληρυνόμενες κόλλες πολυουρεθάνης (HENKEL) που είναι άκρως ανθεκτικές στην θερμότητα και την υγρασία. Το ερμάριο θα περιέχει εσωτερικά ράφια πάχους 18mm ή 25mm ανάλογα με το άνοιγμα με δυνατότητα μετακίνησης ανά 32 mm με την χρήση ανοξείδωτων μεταλλικών στηριγμάτων. Το ερμάριο θα φέρει ρεγουλατόρους ρύθμισης VOLPATO Ιταλίας από ABS (όχι πλαστικούς).\nΟι μηχανισμοί θα είναι τύπου FGV (Ιταλίας), FERRARI (Ιταλίας) και BLUM (Αυστρίας) γίνεται από την ανάγκη για την καλύτερη δυνατή ποιότητα, πιστοποιημένη ασφάλεια και διάρκεια μέσα στο χρόνο.\nΤα πορτάκια σε μεγάλη ποικιλία μοντέλων θα είναι Μελαμίνης ή Μελαμινικά R3-R5 ή Βακελιτικά R3-R5 ή PVC - PVC με σχέδιο - PVC ταμπλαδωτά ή Ακρυλικά\nΤα πιστοποιητικά DIN EN ISO 9001:2000, Συστήματα Διαχείρισης Ποιότητας. DIN EN ISO 14001:2004, Συστήματα Περιβαλλοντικής Διαχείρισης. OHSAS 18001:1999, Υγιεινής και Ασφάλειας Συστημάτων Διαχείρισης που καλύπτουν όλα τα επώνυμα υλικά (ALPHAWOOD, AKRITAS, Rehau, Ferrari, Blum) που χρησιμοποιούνται στα στάδια της παραγωγής εξασφαλίζουν την αντοχή των υλικών και την εγκυρότητα των μοντέλων τους δίνοντας μεγάλη διάρκεια ζωής στα έπιπλα κουζίνας, ντουλάπες υπνοδωματίων και έπιπλα μπάνιου που παράγονται.\nΤα κλείθρα των εσωτερικών θυρών θα είναι ευρωπαϊκής προέλευσης. Στις εσωτερικές πόρτες των διαμερισμάτων θα τοποθετηθούν κλειδαριές ευρωπαϊκού τύπου χωνευτές. Πόμολα στα ντουλάπια της κουζίνας και των υπνοδωματίων θα είναι πλαστικά ευρωπαϊκής προέλευσης\n11. Κιγκλιδώματα – σιδηροκατασκευές\nΚατασκευές από μορφοσίδηρο. Τα κάγκελα και κιγκλιδώµατα θα είναι κατασκευασμένα από μαλακό χάλυβα ασταρωμένα από το συνεργείο κατασκευής και εγκαταστημένα έτοιμα για βάψιμο. Θα πρέπει να υπάρχει η κατάλληλη κατασκευή ακυρώσεως. Όλες οι συγκολλήσεις θα έχουν τροχισθεί ώστε να είναι λείες πριν από το αστάρωμα. Τα κάγκελα και κιγκλιδώματα θα είναι καλά στερεωμένα όταν εγκατασταθούν και δεν θα λασκάρουν µε την πάροδο του χρόνου. Οι διαστάσεις των κιγκλιδωμάτων των κλιμακοστασίων πρέπει να συμφωνούν γενικώς µε αυτές που υπάρχουν στα σχέδια. Τα κιγκλιδώματα θα βάφονται µε αντισκωριακή βαφή μετά από την κατασκευή τους και όταν τοποθετηθούν θα βαφούν σύμφωνα µε τις σχετικές προδιαγραφές. (βλ. χρωματισμοί).\nΚατασκευές inox. Είναι κατασκευές από ανοξείδωτο χάλυβα, τύπου 304 – 18/8 σατινέ Α από 0,8 έως 2 χιλ. και όλες οι σωλήνες θα έχουν ελάχιστο πάχους 1 χιλ. Όλα τα κομμάτια σε κάθε κατασκευή θα είναι κολλημένα εντός αδρανούς ατμόσφαιρας (argon) και άριστα επεξεργασμένες και λειασμένες από ειδικευμένο προσωπικό.\nΟι πόρτες για το υπόγειο garaze θα είναι αυτόματες ανοιγόμενες με control προς τα πάνω σύμφωνα με τια απαιτήσεις της ράμπας εισόδου.\nΤα είδη υγιεινής θα είναι αναγνωρισμένων και πιστοποιημένων ευρωπαϊκών εργοστασίων όπως IDEAL STANDARD ή ROCA ή GROHE. Τα υλικά θα αγορασθούν από επίσημους εμπόρους - αντιπροσώπους και θα καλύπτονται από τις εγγυήσεις των εργοστασίων κατασκευής και των αντιπροσώπων.\nΕνδεικτικά η λεκάνη θα είναι επίτοιχη (κρεμαστή) κομπλέ (Pack) δηλαδή με κάλυμμα, για υψηλή αισθητική, εξοικονόμιση χώρου, ευκολία στο καθάρισμα. Θα είναι τύπου Ideal Standard mod. Occeane ή Tempo ή Βahama ή Tesi. Το καζανάκι θα είναι εντοιχισμένο τύπου GEBERIT.\nΟι Λουτήρες (μπανιέρες) θα είναι από ακρυλικό, ή μαντέμι, σε διαφορετικά σχήματα (ορθογώνιες, ασύμμετρες, γωνιακές) και μεγέθη (από 1.20m έως και 2.00m) ανάλογα με τις απαιτήσεις των χώρων.\nΟι μπαταρίες θα είναι ευρωπαικής προέλευσης με μίκτη τύπου Ideal Standard (mod. Ceraflex, ή Com, ή Ceraplan) ή Grohe (mod. Bauedge ή Euroeco)\n13. Εγκαταστάσεις Ύδρευσης - Αποχέτευσης\nΗ εγκατάσταση ύδρευσης, περιλαμβάνει όλες εκείνες τις επιμέρους εγκαταστάσεις, που απαιτούνται για την εξυπηρέτηση του κτιρίου και οι οποίες αναλυτικά είναι η εγκατάσταση παροχής κρύου νερού και η εγκατάσταση παρασκευής και παροχής ζεστού νερού.\nΗ υδραυλική εγκατάσταση θα πραγματοποιηθεί σύμφωνα µε τις οδηγίες που ακολουθούν, τη ΤΟΤΕΕ 2411/86 (Εγκαταστάσεις σε κτίρια και οικόπεδα. Διανομή κρύου, ζεστού νερού), την ΕΛΟΤ ΕΝ806 (Προδιαγραφές εγκαταστάσεων μεταφοράς πόσιμου νερού εντός των κτιρίων), και η εγκατάσταση αποχέτευσης σύμφωνα με την ΤΟΤΕΕ 2412/86 (Εγκαταστάσεις σε κτίρια και οικόπεδα. Αποχετεύσεις).\nΤα κεντρικά δίκτυα σωληνώσεων κρύου, νερού είναι από χαλκοσωλήνα ή πολυστρωματικές δικτυωμένου πολυαιθυλένιου PE-Xc τοποθετημένα εντός προστατευτικού σωλήνα σπιράλ. Τα ενδοδαπέδια τμήματα από τους τοπικούς συλλέκτες προς τους υποδοχείς θα γίνουν από χαλκοσωλήνα ή πολυστρωματικές δικτυωμένου πολυαιθυλένιου PE-Xc τοποθετημένα εντός προστατευτικού σωλήνα σπιράλ. Θα φέρουν πιστοποίηση DVGW, και θα έχουν διαμέτρους Φ22 – Φ28 εξωτερική. Ενδεικτικά οι εταιρείες είναι REHAU ή WICU.\nΣε κατάλληλα επιλεγμένες θέσεις του δικτύου θα τοποθετηθούν βάνες σφαιρικού τύπου (ball valve) με xειρολαβή (ενδεικτικού τύπου CIM-25), για μελλοντική απομόνωση τμημάτων. Για την σύνδεση των σωλήνων των μπαταριών, νιπτήρων και νεροχυτών, καθώς και των λήψεων λεκανών θα τοποθετηθούν μετά τις ορειχάλκινες γωνίες γωνιακές βάνες ορειχάλκινες νικελοxρωμέ σφαιρικού τύπου (ball valve) (CIM). 'Ολα τα όργανα διακοπής, ρυθμίσεως κ.λ.π. θα είναι κατάλληλα για συνθήκες λειτουργίας πίεσης 10 ατμ. και θερμοκρασίας νερού 120ο C.\nΗ έτοιμη εγκατάσταση (ολόκληρη ή σε τμήματα) πριν από την κάλυψη των σωληνώσεων θα δοκιμασθεί για την στεγανότητά της με δοκιμή διάρκειας τουλάχιστον 10min και πίεση 1.5 φορές μεγαλύτερη από την υψηλότερη πίεση λειτουργίας και όχι μικρότερη από 1.2 MPa (12 atm) μετρημένη στις σωληνώσεις σύνδεσης.\nΤο δίκτυο σωληνώσεων αποχετεύσεως και εξαερισμού θα κατασκευασθεί εξ ολοκλήρου από πλαστικούς σωλήνες PVC βαρέως τύπου πιέσεως 6 ατμοσφαιρών. Οι σχάρες αποστραγγίσεως των δαπέδων θα είναι από σιδηρελάσματα γαλβανισμένα εν θερμώ μετά την κατασκευή τους και θα τοποθετηθούν σε επιμήκη φρεάτια από μπετόν . Τόσο οι σχάρες όσο και τα φρεάτια θα είναι τυποποιημένα βιομηχανικά προϊόντα .\nΗ εγκατάσταση περιλαμβάνει κατακόρυφες και οριζόντιες σωληνώσεις αποχέτευσης και εξαερισμού του δικτύου. Οι κατακόρυφες σωληνώσεις βρίσκονται εντοιχισμένες ή τοποθετούνται σε κατάλληλους χώρους εντός των W.C. διαμορφωμένων για τον σκοπό αυτό. Στη συμβολή των σωλήνων, σε αλλαγές κατεύθυνσης ή παρά τον πόδα κατακόρυφων στηλών θα προβλεφθούν στόμια επισκέψεως και καθαρισμού ή τάπες καθαρισμού εφ’ όσον εξασφαλίζουν την λειτουργία και συντήρηση του δικτύου. Τάπες καθαρισμού θα τοποθετηθούν και σε οριζόντια τμήματα ανά 20 m περίπου. Οι κατακόρυφες σωληνώσεις αποχέτευσης προβλέπονται από σκληρό PVC, 6ατμ. καθώς και του εξαερισμού των αποχετεύσεων και οι υπόγειοι επίσης από PVC 6ατμ. κατάλληλο για δίκτυα αποχέτευσης . Η σύνδεση των ειδών υγιεινής με τους αγωγούς αποχέτευσης θα γίνει με πλαστικούς σωλήνες.\n14. Θέρμανση – Φυσικό αέριο\nH σύνδεση µε δίκτυο θα γίνει από την Εταιρία αερίου, όπως και η ρύθμιση πίεσης και η µμέτρηση κατανάλωσης. O ρυθμιστής και οι μετρητές θα είναι εγκαταστημένοι εξωτερικά του κτιρίου σε ειδικό ερμάριο.\nΗ εγκατάσταση αερίου θα είναι για μια μαγειρική συσκευή, ένα ταχυθερμοσίφωνα και ένα ατομικό επίτοιχο λέβητα θέρμανσης για κάθε διαμέρισμα.\nΘα χρησιμοποιηθούν χαλυβδοσωλήνες για σπείρωμα μεσαίου τύπου κατά EΛOT 269. Στις κοχλιωτές συνδέσεις θα χρησιμοποιηθούν (γωνίες, T, κλπ.) εξαρτήματα από μαλακτικοποιημένο χυτοσίδηρο κατά EΛOT EN 10242 ή Χαλύβδινα εξαρτήματα (fittings) µε σπείρωμα κατά EN 10241. Όλα τα στοιχεία σωληνώσεων θα έχουν διαστασιολογηθεί και θα είναι κατάλληλα για την προβλεπόμενη πίεση δοκιμής και λειτουργίας. Οι φλάντζες, όπου χρησιμοποιηθούν (για ≥ DN 80), θα είναι κατά DIN 2631, PN 6. Το υλικό κατασκευής θα είναι χάλυβας Fe 360 B κατά EΛOT EN 10025 (St 37.2 κατά DIN 17100). Τα παρεμβύσματα των φλαντζών θα ικανοποιούν το EΛOT EN 549. Οι κοχλίες και τα περικόχλια των φλαντζών θα είναι κατά IS0 898, κατηγορίας 5.6 για τους κοχλίες και κατηγορίας 5 για τα περικόχλια.\n15. Ηλεκτρική εγκατάσταση – Ισχυρά ρεύματα\nΗ θεμελιακή γείωση εγκαθίσταται κατά τη φάση τοποθέτησης του οπλισμού των θεμελίων και πριν τη σκυροδέτηση, όπου η ταινία τοποθετείται σε κατακόρυφη θέση περιμετρικά της θεμελιώσεως αλλά και σε εγκάρσιες και διαμήκης πεδιλοδοκούς στο κέντρο του κτιρίου συνδεδεμένη ανά 2m με τον οπλισμό (πεδιλοδοκών, τοιχίων). Οι αναμονές που αφήνονται από αυτή (για ισοδυναμικές συνδέσεις, αγωγούς καθόδου, κλπ.) ομοίως προεκτείνονται προς τις επιθυμητές θέσεις κατά τη φάση της τοποθέτησης του οπλισμού στα αντίστοιχα υποστυλώματα - τοιχία. Οι αναμονές αυτές συνδέονται με κατάλληλους σφιγκτήρες ανά 2m με τον οπλισμό.\nΚάθε μεγάλο διαμέρισμα θα τροφοδοτείται με ιδιαίτερο μετρητή ΔΕΗ με παροχή ΝΥΜ 5X10mm2 και θα έχει γενική ασφάλεια 3X35A (τριφασική). Τα μικρά διαμερίσματα θα τροφοδοτούνται με ιδιαίτερο μετρητή ΔΕΗ με παροχή ΝΥΜ 3X10mm2 και θα έχει γενική ασφάλεια 1X35A (μονοφασική). Θα υπάρχει πρόβλεψη για την παροχή ρεύματος\n«νυχτερινής» χρέωσης από την ΔΕΗ με ενδεικτική λυχνία στον Ηλεκτρικό Πίνακα διανομής.\nΗ όλη εγκατάσταση θα κατασκευαστεί σύμφωνα με τις διατάξεις των κανονισμών του Ελληνικού Κράτους περί «Εσωτερικών Ηλεκτρικών Εγκαταστάσεων» (ΕΛΟΤ ΗD 384). Επίσης σύμφωνα με τους Κανόνες της ΔΕΗ συμπληρωμένους από τους Γερμανικούς Κανονισμούς (V.D.E.).\nΟι Ηλεκτρικοί Πίνακες διανομής θα είναι χωνευτοί μεταλλικοί ή πλαστικοί με εξαρτήματα τύπου LEGRAND ή SIEMENS ή HAGER. Από τους πίνακες θα τροφοδοτούνται τα διάφορα σημεία ρευματοληψίας και φωτισμού κάθε διαμερίσματος μέσω αναλόγου αριθμού ηλεκτρικών γραμμών ανεξάρτητων κυκλωμάτων και αυτομάτων ασφαλειών.\nΘα εγκατασταθούν ρευματοδότες τύπου SCHUKO ασφαλείας. Σε κάθε θέση RJ45 DATA θα εγκατασταθεί και μία θέση ρευματοληψίας. Κάθε γραμμή ρευματοδοτών θα τροφοδοτεί και μέχρι τέσσερις (4) ρευματοδότες το πολύ και θα ασφαλίζεται στον αντίστοιχο ηλεκτρικό πίνακα με μικροαυτόματο 16Α Οι εσωτερικές κλιματιστικές μονάδες θα τροφοδοτούνται από καλώδιο διατομής 3Χ2,5mm2. Κάθε γραμμή φωτισμού θα τροφοδοτεί φωτιστικά σώματα και μέχρι 6Α και θα ασφαλίζεται στον αντίστοιχο ηλεκτρικό πίνακα με μικροαυτόματο 10Α. Τα υπόλοιπα καλώδια τροφοδοσίας συσκευών οδεύουν κατά κανόνα σε ανεξάρτητους πλαστικούς σωλήνες. Όλα τα κυκλώματα ρευματοδοτών θα προστατεύονται από διακόπτη διαφυγής μέσα στους αντίστοιχους πίνακες.\nΑνεξάρτητα από το αν οι Τεχνικές Προδιαγραφές καλύπτουν ή όχι όλα τα υλικά και όλες τις εργασίες που παρεμβαίνουν στα διάφορα τμήματα του έργου, το κτίριο θα παραδοθεί από την εργολήπτρια εταιρία πλήρως αποπερατωμένο και σε κατάσταση τέλειας λειτουργίας μετά από τις απαιτούμενες δοκιμές.\nΌλες οι παραπάνω τεχνικές περιγραφές εργασιών αποτελούν προτάσεις και την συνήθη πρακτική που ακολουθείται από την εργολήπτρια για την κατασκευή της πολυκατοικίας. Σε καμία περίπτωση δεν αποτελούν δέσμευση της εργολήπτριας εταιρείας ή των οικοπεδούχων - αγοραστών. Σε οποιαδήποτε φάση της κατασκευής η εργολήπτρια εταιρεία οφείλει να βρίσκει τεχνικές λύσεις, τις ενδεδειγμένες από τον νόμο σύμφωνα µε τους παραδεκτούς κανόνες της τέχνης και της τεχνικής, καθώς και τις έγγραφες οδηγίες και εντολές του Επιβλέποντα Μηχανικού.\nΟποιαδήποτε υλικά, μικρούλικα και εξαρτήματα που πιθανόν δεν περιγράφονται, αλλά κρίνονται απαραίτητα για την πλήρη, σωστή, οικονομική και ασφαλή λειτουργία του κτιρίου, θα προμηθευθούν και θα εγκατασταθούν από την εργολήπτρια εταιρία, χωρίς πρόσθετη δαπάνη.


Ξενοδοχεία σε Κρήτη από 17 EUR/βράδυ | ibooked.gr - Σελίδα 8\n701-800 από 2946\nAlianthos Beach Hotel ΠλακιάςΞενοδοχείο\nDimitra Hotel & Apartments Kokkini HaniΞενοδοχείο επιπλωμένων διαμερισμάτων\nΟρεία Aparthotel ΠαλαιοχώραΞενοδοχείο επιπλωμένων διαμερισμάτων\nBatisΞενοδοχείο επιπλωμένων διαμερισμάτων\nΞενοδοχείο Νηρέας Κάτω ΔαράτσοΞενοδοχείο επιπλωμένων διαμερισμάτων\nΑυτό το ξενοδοχείο στην ψυχαγωγική περιοχή της πόλης Κάτω Δαράτσο βρίσκεται κοντά σε Germaniko Pouli German Bird Memorial και καλωσορίζει τους επισκέπτες από το 1990.\nSunrise Suites & ApartmentsΞενοδοχείο επιπλωμένων διαμερισμάτων\nΈχοντας 11 δωμάτια, ξαπλώστρες και βιβλιοθήκη, το κατάλυμα αυτό απέχει 10 λεπτά με το αυτοκίνητο από Φρούριο Ιντζεδίν στην πόλη Καλύβες.\nVivian Art ApartmentsΞενοδοχείο επιπλωμένων διαμερισμάτων\nBlue Elephant ΑλμυρίδαΞενοδοχείο\nΤοποθετημένο μόλις 0.3 χλμ από The Pear Tree, αυτό το ξενοδοχείο διαθέτει 28 δωμάτια και εστιατόριο που λειτουργεί όλο το 24ωρο.\nChania Flair By Corissia (Adults Only)Ξενοδοχείο\nNine - Cozy RoomsΠανσιόν\nΤο ξενοδοχείο απέχει λιγότερο από 0.2 χλμ. από Συναγωγή Ετζ Χαγίμ στην περιοχή Παλιά Πόλη Χανίων και προσφέρει εξέδρα στον ήλιο και χώρο για ηλιοθεραπεία.\nΤοποθετημένο πολύ κοντά σε την αμμώδη παραλία, το ξενοδοχείο σερβίρει πρωινό σε μπουφέ κάθε πρωί και διαθέτει πισίνα.\nYiorgos Studios ΠαλαιοχώραΞενοδοχείο επιπλωμένων διαμερισμάτων\nVafes Traditional Stone Houses AparthotelΞενοδοχείο επιπλωμένων διαμερισμάτων\nΣε κοντινή απόσταση από την Μοναστήρι Άγιος Γεώργιος, το ξενοδοχείο διαθέτει 12 δωμάτια με ιδιωτικά μπάνια.\nDiamond Village ΧερσόνησοςΞενοδοχείο\nΑλκυών Aparthotel ΕξώποληΞενοδοχείο επιπλωμένων διαμερισμάτων\nAthina Beach Hotel Κάτω ΔαράτσοΞενοδοχείο επιπλωμένων διαμερισμάτων\nΠροσφέροντας πιάτα της τοπικής κουζίνας, το ξενοδοχείο βρίσκεται κοντά σε Γερμανικό Πουλί στην περιοχή Άγιοι Απόστολοι.\nLike Home Aγία ΜαρίναΞενοδοχείο επιπλωμένων διαμερισμάτων\nΣε κοντινή απόσταση από την Villa Club Chania, το ξενοδοχείο διαθέτει 6 δωμάτια με ιδιωτικά μπάνια.\nMadonna Del Mare Ξενοδοχείο ΧανιάΠανσιόν\nΤο designer ξενοδοχείο σε βενετσιάνικο στιλ βρίσκεται κοντά σε Δημοτικό Στάδιο Περιβολίων.\nBelvedere Aparthotel Aγία ΜαρίναΞενοδοχείο επιπλωμένων διαμερισμάτων\nΣε κοντινή απόσταση από την Κάτω Στάλος, το ξενοδοχείο διαθέτει 10 δωμάτια με ιδιωτικά μπάνια.\nViaggio Elegant RoomsΠανσιόν\nΤο ξενοδοχείο διαθέτει υποαλλεργικά δωμάτια, χρηματοκιβώτιο και αποθήκη για αποσκευές, σε μικρή απόσταση από Ενετικό Λιμάνι Χανίων.\nLagos Studios & Apartments ΠαλαίκαστροΞενοδοχείο επιπλωμένων διαμερισμάτων\nΤο ξενοδοχείο βρίσκεται σε βουνά της πόλης Παλαίκαστρο, κοντά σε Αρχαιολογικός Χώρος Παλαίκαστρου, με θέα σε κήπο.\nKaloudis Apartments ΑλμυρίδαΞενοδοχείο επιπλωμένων διαμερισμάτων\nΚοντά σε Παραλία Κεράς της πόλης Αλμυρίδα, το ιστορικό ξενοδοχείο στεγάζεται σε κτίριο, χτισμένο σε αρχαίο στιλ και αποτελείται από 10 δωμάτια.\nSunny Bay Ξενοδοχείο ΚίσσαμοςΞενοδοχείο\nΤοποθετημένο σε θορυβώδη περιοχή με θέα Κόλπος Kissamos, αυτό το ξενοδοχείο με 54 δωμάτια και ιδιωτική πισίνα στοχεύει να ικανοποιήσει κάθε σας απαίτηση.\nFougaro Apartments ΧανιάΞενοδοχείο επιπλωμένων διαμερισμάτων\nΤο οικονομικό ξενοδοχείο σας δίνει καλό σημείο εκκίνησης για τα αξιοθέατα των Χανίων, όπως Μουσείο Εθνικής Ομάδας Ποδοσφαίρου και Ιερός Μητροπολιτικός Ναός Εισοδίων της Θεοτόκου.\nSol Marina Beach CreteΘέρετρο\nCasa Manolesos Ξενοδοχείο ΧωραφάκιαΞενοδοχείο\nΜε θέα στον κήπο, το διαμέρισμα είναι εξοπλισμένο με πλήρως εξοπλισμένη κουζίνα και βεράντα, αλλά και είναι ιδανικό για όσους επιθυμούν να επισκεφθούν Kalathas Beach.\nFalassarna Beach Studios&ApartmentsΞενοδοχείο επιπλωμένων διαμερισμάτων\nΠροσφέροντας κατάλληλη τοποθεσία δίπλα σε το Κρητικό Πέλαγος, το ξενοδοχείο προτείνει να δοκιμάσετε μενού με πιάτα ελληνικής κουζίνας.\nVilla KriniΞενοδοχείο επιπλωμένων διαμερισμάτων\nΔίπλα σε Παραλία του Καλαθά, και κοντά σε Γουβερνέτου, αυτό το οικονομικό ξενοδοχείο διαθέτει 18 ηχομονωμένα δωμάτια.\nArtemis Aparthotel ΜακρύγιαλοςΞενοδοχείο επιπλωμένων διαμερισμάτων\nΥπάρχουν δωμάτια με θέα σε κήπο αφού το ξενοδοχείο βρίσκεται κοντά σε Παραλία Διασκάρι.\nΔιαθέτοντας κατάδυση, ιππασία και μπόουλινγκ, το ξενοδοχείο βρίσκεται κοντά σε Κρι-Κρι καθώς και Γιαλί Τζαμί.\nΞενοδοχείο Χριστίνα ΧανιάΞενοδοχείο\nΔιαθέτοντας καφέ-μπαρ και ιδιωτική πισίνα, το κατάλυμα έχει τοποθεσία στην περιοχή Νέα Χώρα.\nBikakis Family Apartments ΚίσσαμοςΞενοδοχείο επιπλωμένων διαμερισμάτων\nΠροσφέροντας κατάδυση, πεζοπορία και ποδηλασία στην περιοχή, αυτό το κατάλυμα βρίσκεται δίπλα σε Αρχαιολογικός Χώρος Πολυρρηνίας και είναι σε απόσταση 10 λεπτών με το αυτοκίνητο από Κουβάρα.\nBali Blue Bay ΞενοδοχείοΞενοδοχείο\nDimare ApartmentsΞενοδοχείο επιπλωμένων διαμερισμάτων\nΣε κοντινή απόσταση από την Λαϊκή Αγορά Άγιο Νικόλαο, το ξενοδοχείο διαθέτει 20 δωμάτια με ιδιωτικά μπάνια.\nTylissos Beach Hotel ΙεράπετραΞενοδοχείο\nΑυτό το ξενοδοχείο βρίσκεται κοντά σε φέρι μποτ και προσφέρει εξωτερική πισίνα καθώς και γουίντ-σέρφινγκ, κατάδυση (scuba diving) και κατάδυση με αναπνευστήρα.\nPetra Ξενοδοχείο Αγία ΓαλήνηΞενοδοχείο\nΤοποθετημένο σε θορυβώδη περιοχή, το ξενοδοχείο διαθέτει 21 δωμάτια, και βρίσκεται κοντά σε λιμάνι.\nArhontiko Sitia HostelΧόστελ\nStelios Rooms To Rent ΧανιάΠανδοχείο\nΤο οικονομικό ξενοδοχείο σας δίνει καλό σημείο εκκίνησης για τα αξιοθέατα των Χανίων, όπως Μουσείο Τυπογραφίας και Αρχαιολογικό Μουσείο Χανίων.\nIsland Concept ChaniaΞενοδοχείο\nΑυτό το παραθαλάσσιο ξενοδοχείο προσφέρει εύκολη πρόσβαση σε Agia marina beach και καλωσορίζει τους επισκέπτες του με αίθριο και γήπεδο γκολφ ή τους προτείνει να απολαύσουν πιάτα της τοπικής κουζίνας στο γαστρονομικό εστιατόριο.\nThe Bongos Resort & Yoga Retreat PlatanésΞενοδοχείο επιπλωμένων διαμερισμάτων\nDrosia Hotel ΓεωργιούποληΞενοδοχείο\nΚατά τη διαμονή σας στο ξενοδοχείο μπορείτε να ανακαλύψετε Kalivaki Beach ή να περπατήσετε μόνο 5 λεπτά για να απολαύσετε Badestrand.\nShalom Luxury Rooms DalianiΠανσιόν\nΤο ξενοδοχείο διαθέτει αίθριο και χρηματοκιβώτιο, σε μικρή απόσταση από Ναυτικό Μουσείο Κρήτης.\nEvdokia Αpartments&Dimitra Village Aγία ΜαρίναΞενοδοχείο επιπλωμένων διαμερισμάτων\nΔιαμερίσματα Σεβάχ KalamakiΞενοδοχείο επιπλωμένων διαμερισμάτων\nΤοποθετημένο κοντά σε Παραλία Καλαμάκι, το οικογενειακά διοικούμενο ξενοδοχείο διαθέτει αίθριο και βιβλιοθήκη.\nStella Paradise Aparthotel ΧερσόνησοςΞενοδοχείο επιπλωμένων διαμερισμάτων\nΤο ξενοδοχείο, που βρίσκεται κοντά σε λιμάνι, διαθέτει ηχομονωμένα δωμάτια και παραθαλάσσιο εστιατόριο στο χώρο του.\nBlue Beach Villas Apartments ΣταυρόςΞενοδοχείο επιπλωμένων διαμερισμάτων\nΤοποθετημένο δίπλα σε Archaeological Collection of Stavros Ithaca, το ξενοδοχείο προσφέρει ιδιωτική πισίνα και κούνιες, παιδικά γεύματα και αίθουσα παιχνιδιών για τους επισκέπτες με τα παιδιά τους.


ΣπίτιΠόροςΕπεξεργασία βίντεοΣυμπίεση ASF\nFiona Kaufman 24 Μαΐου 2021 Επεξεργασία βίντεο\nΕάν έχετε κάποια μεγάλα βίντεο ASF και έχετε προσπαθήσει να συμπιέσετε αυτά τα αρχεία ASF για να αποθηκεύσετε τον αποθηκευτικό χώρο του υπολογιστή σας, αλλά μετά τη συμπίεση, ενδέχεται να διαπιστώσετε ότι οι εικόνες και ο ήχος δεν είναι συγχρονισμένοι, γιατί ο ρυθμός καρέ και η ανάλυση δεν είναι αρκετά υψηλοί. Είναι ένα σοβαρό πρόβλημα εάν θέλετε να ανεβάσετε βίντεο ASF στο Διαδίκτυο για να αναπαραγάγετε το ζωντανό βίντεο ή να κάνετε μακρινή διδασκαλία.\nΚανονικά, τα βίντεο ASF με υψηλή ποιότητα πρέπει να έχουν ανάλυση μεγαλύτερη από 320x240 και ρυθμό καρέ 30 fps. Εδώ μπορείτε να μάθετε δύο εύκολους τρόπους συμπιέστε αρχεία ASF με υψηλή ποιότητα, η οποία θα διατηρεί συγχρονισμένο την εικόνα και τον ήχο.\nΜέρος 1: Πώς να συμπιέσετε μεγάλα αρχεία ASF με καλή ποιότητα και σύγχρονο ήχο και βίντεο\nΜέρος 2: Τρόπος δωρεάν συρρίκνωσης βίντεο ASF χρησιμοποιώντας δωρεάν διαδικτυακό συμπιεστή βίντεο\nΜέρος 3: Γενικές γνώσεις σχετικά με το ASF που πρέπει να γνωρίζετε\nΜέρος 4: Συχνές ερωτήσεις για τη συμπίεση αρχείων ASF\nΌπως αναφέρθηκε προηγουμένως, ο ρυθμός καρέ και η ανάλυση έχουν μεγάλη επίδραση στην ποιότητα του βίντεο. Ετσι Μετατροπέας βίντεο Vidmore είναι η καλύτερη επιλογή σας για συμπίεση ASF με υψηλή ποιότητα επειδή μπορείτε να το χρησιμοποιήσετε για να αλλάξετε όλες τις παραμέτρους βίντεο κατά τη συμπίεση.\nΑπλά κλικ για συρρίκνωση αρχείων ASF.\nΡυθμίστε ελεύθερα το ρυθμό καρέ και την ανάλυση.\nΠολλαπλές μορφές εξόδου.\nΠροεπισκόπηση των συμπιεσμένων βίντεο.\nΒήμα 1. Εκκινήστε το Vidmore Video Converter στον υπολογιστή σας και κάντε κλικ στο Εργαλειοθήκη για να επιλέξετε το Συμπιεστής βίντεο εργαλείο. Στη συνέχεια, κάντε κλικ στο εικονίδιο Plus για να προσθέσετε το επιθυμητό αρχείο ASF.\nΒήμα 2. Τραβήξτε τη γραμμή τιμών για να μειώσετε το μέγεθος αρχείου ASF ανάλογα με τις ανάγκες σας και διατηρήστε τη μορφή ως ASF. Στη συνέχεια, επιλέξτε μια μικρότερη ανάλυση, αλλά διατηρήστε την υψηλότερη από 320x240. Εάν θέλετε να διατηρήσετε υψηλή ποιότητα, μπορείτε να επιλέξετε την αρχική ανάλυση. Κάντε κλικ στο Συμπιέζω κουμπί για να το αποθηκεύσετε στον υπολογιστή σας.\nΒήμα 3. Για να αλλάξετε το ρυθμό καρέ βίντεο και να διατηρήσετε συγχρονισμένο το βίντεο και τον ήχο, μπορείτε να χρησιμοποιήσετε τη δυνατότητα μετατροπής. Κάντε κλικ στο Μετατρέπω στο επάνω μενού και κάντε κλικ στο Πρόσθεσε αρχεία για να επιλέξετε τα αρχεία ASF. Αφού κάνετε κλικ στο Μετατροπή όλων σε κουμπί και επιλέγοντας το ASF μορφή, θα πρέπει να κάνετε κλικ στο Προσαρμοσμένο προφίλ εικόνισμα.\nΣτη συνέχεια, μπορείτε να αλλάξετε το ρυθμό καρέ σε 30 fps. Κάντε κλικ στο Δημιουργία νέου κουμπί για να αποθηκεύσετε τις αλλαγές. Και κάντε κλικ στο Μετατροπή όλων κουμπί για έξοδο των βίντεο ASF στον υπολογιστή σας.\nΜε αυτόν τον τρόπο, μπορείτε εύκολα να συμπιέσετε αρχεία βίντεο ASF και να διατηρήσετε υψηλή ποιότητα και εμπειρία προβολής. Ωστόσο, ανεξάρτητα από την ποιότητα του βίντεο, εάν θέλετε να συρρικνώσετε το ASF μόνο χωρίς να κάνετε λήψη λογισμικού, μπορείτε να δοκιμάσετε τον ακόλουθο τρόπο.\nΣημείωση: Παρέχει πολλές μορφές εξόδου, οπότε μπορείτε επίσης να χρησιμοποιήσετε το Vidmore Video Converter για να συμπιέσετε WMV, MXF και άλλες ασυνήθιστες μορφές.\nΧρησιμοποιώντας Δωρεάν διαδικτυακός συμπιεστής Vidmore είναι ένας πολύ εύκολος τρόπος συμπίεσης αρχείων ASF επειδή δεν χρειάζεται να κάνετε λήψη επιπλέον λογισμικού. Αλλά παρέχει μόνο 10 μορφές εξόδου, χωρίς να συμπεριλαμβάνεται το ASF. Επειδή τα δεδομένα που περιέχονται σε αρχεία ASF είναι πάντα σε μορφή WMV, οπότε είναι μια καλή εναλλακτική επιλογή για έξοδο.\nΒήμα 1. Ανοίξτε τον ιστότοπο του Δωρεάν διαδικτυακός συμπιεστής Vidmoreκαι κάντε κλικ στο Συμπίεση τώρα για να εγκαταστήσετε τον εκκινητή. Στη συνέχεια, κάντε ξανά κλικ για να επιλέξετε το βίντεο ASF που θέλετε να συμπιέσετε.\nΒήμα 2. Στη συνέχεια, μπορείτε να μειώσετε το μέγεθος βίντεο ASF σε οποιοδήποτε μέγεθος τραβώντας τη γραμμή τιμής ή κάνοντας κλικ στο κάτω βέλος του μενού Μέγεθος. Όσον αφορά τη μορφή και την ανάλυση, θα πρέπει να επιλέξετε την καλύτερη εναλλακτική μορφή WMV και την ανάλυση υψηλότερη από 320x240. Στη συνέχεια, κάντε κλικ στο Συμπιέζω για να επιλέξετε το επιθυμητό τοπικό αρχείο για να το αποθηκεύσετε.\nΤο ASF σημαίνει Advanced Streaming Format ή Advanced System Format που είναι μια μορφή αρχείου πολυμέσων ροής που εφευρέθηκε από τη Microsoft. Όπως υποδηλώνει το όνομά του, είναι ιδιαίτερα κατάλληλο για μετάδοση σε δίκτυο IP. Έτσι, εφαρμόστηκε πάντα στη ζωντανή ροή, τη ζωντανή αναπαραγωγή, τη μακρινή εκπαίδευση και ούτω καθεξής. Επιπλέον, είναι επίσης κατάλληλο για τοπική αναπαραγωγή. Με την ευέλικτη κωδικοποίηση, κάθε κωδικοποιητής μπορεί να κωδικοποιεί αρχεία ASF.\nΤο ASF θεωρείται πάντα ως μορφή κοντέινερ και τα WMA και WMV είναι τα δύο πιο κοινά δεδομένα που αποθηκεύονται σε αρχεία ASF. Έχει τον ίδιο αλγόριθμο συμπίεσης με το MPEG4, οπότε με μικρότερο μέγεθος, η ποιότητά του είναι σχετικά υψηλή.\n1. Ποιο είναι το καλύτερο μέγεθος για τη συμπίεση αρχείων ASF για email;\nΚανονικά, το καλύτερο μέγεθος είναι μικρότερο από 20MB σύμφωνα με τον περιορισμό μεγέθους των περισσότερων μηνυμάτων όπως το Gmail, το Hotmail και ούτω καθεξής.\n2. Γιατί τα αρχεία ASF έχουν ασύγχρονα βίντεο και ήχο μετά τη συμπίεση;\nΜετά τη συμπίεση των αρχείων ASF, τα βίντεο θα έχουν χαμηλή ποιότητα και ρυθμό καρέ, γεγονός που μπορεί να προκαλέσει ασύγχρονες εικόνες και ήχο.\n3. Πώς να συρρικνωθείτε τα βίντεο ASF με υψηλή ποιότητα;\nΓια να διατηρήσετε υψηλή ποιότητα, πρέπει να διατηρήσετε την αρχική μορφή ASF και υψηλή ανάλυση. Έτσι, ο Vidmore Video Converter είναι η καλύτερη επιλογή σας, επειδή μπορεί να αλλάξει αυτές τις δύο παραμέτρους ελεύθερα. Εκτός αυτού, μπορείτε επίσης να το χρησιμοποιήσετε συμπίεση MKV, MP4, MOV ή άλλα αρχεία βίντεο.\nΣυμπίεση ASF είναι σχετικά περίπλοκο και δύσκολο, διότι το βίντεο και ο ήχος δεν θα συγχρονίζονται με χαμηλή ποιότητα. Ο δωρεάν διαδικτυακός συμπιεστής είναι εύχρηστος, αλλά τα βίντεο εξόδου ενδέχεται να έχουν κάποια προβλήματα. Έτσι, μπορείτε να κατεβάσετε το Vidmore Video Converter για να συρρικνώσετε αρχεία ASF με υψηλή ποιότητα.\n3 απλοί τρόποι περικοπής βίντεο σε Windows και Mac


Tips για μαμάδες: Πέντε φυσικοί τρόποι να καταπολεμήσετε την πιτυρίδα - Mothersblog.gr\nTips για μαμάδες: Πέντε φυσικοί τρόποι να καταπολεμήσετε την πιτυρίδα\n21 Απρ 2021\tΟΜΟΡΦΙΑ\nΤι μπορείτε να κάνετε για να απαλλαγείτε από την πιτυρίδα μια για πάντα;\nΗ πιτυρίδα είναι μία συχνή δερματολογική πάθηση που εμφανίζεται στο 50% του παγκόσμιου πληθυσμού. Μπορεί να οφείλεται σε ξηροδερμία, σμηγματορροϊκή δερματίτιδα ή και σε κάποια ευαισθησία σε συγκεκριμένα προϊόντα μαλλιών.\nΣτο εμπόριο υπάρχουν διάφορα προϊόντα για την πιτυρίδα, μπορείτε όμως να την αντιμετωπίσετε και με αγνά και φυσικά υλικά.\nΤο λάδι καρύδας είναι γνωστό για τα πολλαπλά οφέλη του για τη υγεία και μπορεί να χρησιμοποιηθεί και ως φυσική θεραπεία για την πιτυρίδα. Ενυδατώνει το δέρμα, προλαμβάνει την ξηροδερμία και σύμφωνα με έρευνα, η συστηματική χρήση του μπορεί να μειώσει την πιτυρίδα σε οκτώ εβδομάδες κατά 68%.\nΠριν λουστείτε, κάντε απαλό μασάζ με το λάδι καρύδας σε όλο το κεφάλι και αφήστε το να δράσει για 20 λεπτά.\nΗ αλόη είναι γνωστή για τις θεραπευτικές της ιδιότητες και την επουλωτική της δράση. Μπορεί να βοηθήσει στη θεραπεία δερματικών παθήσεων και οι αντιβακτηριδιακές και αντιμυκητιακές της ιδιότητες καταπολεμούν και προλαμβάνουν την πιτυρίδα.\nΟμοίως με παραπάνω, εφαρμόστε το τζελ αλόης απευθείας στο τριχωτό της κεφαλής. Αφήστε το να δράσει για 15-20 λεπτά και στη συνέχεια λουστείτε.\nΤο μηλόξυδο εξισορροπεί το pH του δέρματος και μειώνει την πιτυρίδα. Μάλιστα θεωρείται μία από τις καλύτερες θεραπείες λόγω της οξύτητάς του.\nΣε ένα μπολ προσθέστε ισόποση δόση μηλόξυδου και νερού και απλώστε το μείγμα στο τριχωτό της κεφαλής. Κάντε απαλό μασάζ στα μαλλιά σας και αφήστε το για 15 λεπτά. Ξεπλύνετε κάνοντας απαλό μασάζ\nΚι όμως, μία από τις πολλές χρήσεις της μαγειρικής σόδας είναι και η αντιμετώπιση της πιτυρίδας. Η μαγειρική σόδα έχει αντιμυκητιακές ιδιότητες και ανακουφίζει από τον κνησμό και τον ερεθισμό του δέρματος. Μπορείτε να την εφαρμόσετε και απευθείας πάνω στο δέρμα του κεφαλιού μετά το μπάνιου. Αφήστε την για ένα με δύο λεπτά και συνέχεια ξεβγαλτε με άφθονο νερό.\nΕντάξτε στη διατροφή σας τορφές πλούσιες σε ωμέγα-3\nΗ ανεπαρκής πρόσληψη λιπαρών οξέων επιδεινώνει την ξηροδερμία στο δέρμα και το τριχωτό της κεφαλής. Εντάξτε στη διατροφή σας τροφές πλούσιες σε ωμέγα-3 λιπαρά όπως είναι τα ψάρια και οι ξηροί καρποί.\nTips για μαμάδες: Σπιτική μάσκα προσώπου με μήλο - Ποια τα οφέλη\nΤΡΟΠΟΙ ΑΝΤΙΜΕΤΩΠΙΣΗΣ ΠΙΤΥΡΙΔΑΣ


Ράδιο Σιτυ | ThessTheater\n«Η Μάσα και ο Αρκούδος» από 10 Νοεμβρίου στο Ράδιο Σιτυ\nΑπό 10 Νοεμβρίου στο Ράδιο Σιτυ Διαβάστε Περισσότερα\nΗ ξεκαρδιστική κωμωδία «Όσο υπάρχουν άγγελοι» ανεβαίνει στην Θεσσαλονίκη για δύο μόνο παραστάσεις στις 15 και 16 Οκτωβρίου στο θέατρο Ράδιο Σίτυ. Μια ευφυέστατη και ανατρεπτική κωμωδία που θυμίζει παλιά, καλή ελληνική ταινία και διασκεδάζει με τους ξεκαρδιστικούς διαλόγους της τους θεατρόφιλους όλων των ηλικιών. Παράνομες σχέσεις, μεταφυσική δραστηριότητα και ηθικά διλήμματα χαρακτηρίζουν την κωμωδία των Στέλιου Παπαδόπουλου και Γιώργου Βάλαρη. Το ThessTheather συνάντησε τον πολύ ταλαντούχο και έμπειρο ηθοποιό Τάσο Κωστή, ο οποίος πρωταγωνιστεί στην εν λόγω παράσταση που πραγματεύεται, εκτός των άλλων, τη διαχρονική πάλη της αληθινής αγάπης. Διαβάστε Περισσότερα\nΘάρρος, αγάπη, σκέψη, οικογένεια, αποδοχή της διαφορετικότητας. Τα μηνύματα πολλά και το χειροκρότημα παρατεταμένο και δυνατό! Ο «Μάγος του Οζ» της Παιδικής Σκηνής Θεσσαλονίκης, στην πρεμιέρα του (Κυριακή 30/9) στο κατάμεστο «Ράδιο Σίτυ» ενθουσίασε μικρούς και μεγάλους. Διαβάστε Περισσότερα\nστο RADIO CITY Διαβάστε Περισσότερα\nΠαρασκευοπούλου 9, 2310 819 153 Διαβάστε Περισσότερα


Της πρότειναν να διαφημίσει γυμνή μαγειρικό λάδι - BORO από την ΑΝΝΑ ΔΡΟΥΖΑ - boro.gr\nΑρχική / Επικαιρότητα (old articles) / Της πρότειναν να διαφημίσει γυμνή μαγειρικό λάδι\nΗ Καρυοφυλλιά Καραμπέτη παραχώρησε συνέντευξη στο περιοδικό Votre Beaute. Η ηθοποιός μίλησε για μια τολμηρή πρόταση που της είχε γίνει στο παρελθόν, αλλά και τους λόγους για τους οποίους δεν δέχθηκε να κάνει σπικάζ! "Όταν έκανα στην τηλεόραση τα Βαμμένα κόκκινα μαλλιά μου πρότειναν να διαφημίσω, με έναν πολύ extravagant τρόπο, δηλαδή γυμνή ένα μαγειρικό λάδι! Μου έδιναν μια εντυπωσιακή αμοιβή αλλά δεν το συζήτησα. Πριν από δέκα χρόνια που δεν είχα καθόλου εισοδήματα, σκέφτηκα να κάνω σπικάζ. Έκανα δοκιμαστικά, όμως αντέδρασε τόσο πολύ ο οργανισμός μου, ώστε ήμουν σίγουρη πως δεν θα ήμουν καλή. Δεν ήθελα να θέσω τον εαυτό μου στην υπηρεσία μιας εταιρείας. Θέλω να χρησιμοποιώ την φωνή και την εικόνα μου αποκλειστικά για καλλιτεχνικούς λόγους".ΠΗΓΗ: faysbook.gr\nΤης πρότειναν να διαφημίσει γυμνή μαγειρικό λάδι\nΗ Καρυοφυλλιά Καραμπέτη παραχώρησε συνέντευξη στο περιοδικό Votre Beaute. Η ηθοποιός μίλησε για μια τολμηρή πρόταση που της είχε γίνει στο παρελθόν, αλλά και τους λόγους για τους οποίους δεν δέχθηκε να κάνει σπικάζ!\n«Όταν έκανα στην τηλεόραση τα “Βαμμένα κόκκινα μαλλιά” μου πρότειναν να διαφημίσω, με έναν πολύ extravagant τρόπο, δηλαδή γυμνή ένα μαγειρικό λάδι! Μου έδιναν μια εντυπωσιακή αμοιβή αλλά δεν το συζήτησα. Πριν από δέκα χρόνια που δεν είχα καθόλου εισοδήματα, σκέφτηκα να κάνω σπικάζ. Έκανα δοκιμαστικά, όμως αντέδρασε τόσο πολύ ο οργανισμός μου, ώστε ήμουν σίγουρη πως δεν θα ήμουν καλή. Δεν ήθελα να θέσω τον εαυτό μου στην υπηρεσία μιας εταιρείας. Θέλω να χρησιμοποιώ την φωνή και την εικόνα μου αποκλειστικά για καλλιτεχνικούς λόγους».


Ε. Ματαλλιωτάκη: Για την Παγκόσμια Ημέρα Παιδικού Καρκίνου - The New Hellenic Times\nΗ 15η Φεβρουαρίου έχει καθιερωθεί ως η Παγκόσμια Ημέρα κατά του Παιδικού Καρκίνου\nΓράφει η Εύα Ματαλλιωτάκη\nΚάθε παιδί πρέπει να έχει την ευκαιρία να ζήσει και όχι απλά να ζήσει, αλλά να έχει μια ποιοτική ζωή. Ο κόσμος μας όμως, δεν είναι αγγελικά πλασμένος. Παντού γύρω μας υπάρχουν άνθρωποι που ανεβαίνουν το δικό τους Γολγοθά και παλεύουν καθημερινά για την επιβίωσή τους.\nΣήμερα η μέρα είναι αφιερωμένη στους μικρούς μαχητές της ζωής που στα δικά μου μάτια φαντάζουν μεγάλοι, μεγάλοι γιατί έχουν μάθει να μάχονται με σθένος και αισιοδοξία χωρίς να το βάζουν κάτω. Κοιτώντας τους στα μάτια παίρνεις θάρρος και δύναμη, ό,τι κι αν γίνει δεν παύουν να χαμογελάνε! Στους μαχητές της ζωής λοιπόν, που δίνουν καθημερινά τον δικό τους αγώνα, που δεν είναι απλά αγώνας ταχύτητας, αλλά ένας μαραθώνιος!\nΤο άκουσμά του προκαλεί μούδιασμα, έρχεσαι αντιμέτωπος με μια κατάσταση που πρέπει να διαχειριστείς. Ουσιαστικά, δεν νοσεί μόνο το παιδί, αλλά ολόκληρη η οικογένεια, καθώς έρχεται και διαταράσσει συθέμελα τις ισορροπίες και τα δεδομένα του οικογενειακού περιβάλλοντος. Το άκουσμα του παράλληλα αποτελεί την αρχή ενός ταξιδιού γεμάτο με δοκιμασίες και εναλλαγές συναισθημάτων τόσο για το παιδί, όσο και για την υπόλοιπη οικογένεια και κυρίως για τους γονείς.\nΗ οικογένεια καλείται να ανασυντάξει τις δυνάμεις της. Συναισθήματα πανικού, φόβου, ενοχών, άρνησης, αγωνίας για τους γονείς και φάρμακα, πόνος, χημειοθεραπείες, χειρουργεία για τις αθώες παιδικές ψυχές που βρίσκονται αντιμέτωπες με μια νέα πραγματικότητα.\nΜε αφορμή τη σημερινή μέρα, ας αφιερώσουμε λίγο από το χρόνο μας για να ενημερωθούμε για τον Παιδικό Καρκίνο. Η ενημέρωση σπάει τα στερεότυπα, τις προκαταλήψεις και την άγνοια και ευαισθητοποιεί.\nΓια τους μικρούς, αλλά ΜΕΓΑΛΟΥΣ ΜΑΧΗΤΕΣ ΤΗΣ ΖΩΗΣ.\nΓια όλα αυτά τα παιδιά που έδωσαν και δίνουν τη δική τους μάχη.\nΜικροί πολεμιστές – ΓΙΑΝΝΗΣ ΖΑΡΑΜΠΟΥΚΑΣ\nκαι στα μάτια τους σπινθηροβολεί η θέληση.\nμωβ και ροζ λουλούδια.\nαπαλλαγμένα πια απ’ την σκοτεινιά του,\nστήνουν χορό μαζί με τη ΖΩΗ,\nέτοιμα πια να φτιάξουν το δικό τους ανοιξιάτικο παραμύθι.


Πώς θα διατηρήσουμε τα χέρια μας απαλά; - Thestyleproject.gr\nHome BEAUTY Πώς θα διατηρήσουμε τα χέρια μας απαλά;\nΑπό μικρά παιδιά ακούμε ότι δεν πρέπει να αμελούμε το πλύσιμο των χεριών μας. Πριν το φαγητό, μετά την τουαλέτα, μόλις επιστρέψουμε σπίτι… Ωστόσο, η πανδημία του κοροναϊού καθιστά πιο επιτακτική από ποτέ την ανάγκη να πλένουμε συχνά και καλά τα χέρια μας. Κάπως έτσι, το συνεχές πλύσιμο των χεριών σε συνδυασμό με την τακτική χρήση αντισηπτικού μπορεί να οδηγήσει σε ξηρά και τραχιά χέρια.\nΤι μπορούμε να κάνουμε, λοιπόν, ώστε να διατηρήσουμε τα χέρια μας απαλά;\nΔείτε επίσης: H πιο θρυλική γενιά supermodels αποκτά δικό της ντοκιμαντέρ\n*Έχουμε πάντα μαζί μας μια κρέμα χεριών με ενυδατικούς παράγοντες και την εφαρμόζουμε κάθε φορά μετά το πλύσιμο των χεριών μας.\n*Αποφεύγουμε την επαφή με ουσίες που έχουμε παρατηρήσει ότι ερεθίζουν το δέρμα μας.\n*Όταν κάνουμε δουλειές στο σπίτι φροντίζουμε να φοράμε πάντα γάντια. Καλό είναι να επιλέξουμε γάντια με βαμβακερή επένδυση ή μέσα από τα πλαστικά γάντια να φοράμε τα κλασικά, λευκά γάντια ώστε να μην έρχεται το δέρμα μας σε επαφή με το πλαστικό.\n*Προτού πέσουμε για ύπνο, απλώνουμε στα χέρια μας μια πλούσια στρώση από ενυδατική κρέμα χεριών και στη συνέχεια φοράμε βαμβακερά γάντια για ολόκληρη τη νύχτα. Ήδη από το επόμενο πρωί το δέρμα μας θα είναι σε καλύτερη κατάσταση.\n*Αποφεύγουμε το καυτό νερό, το οποίο τείνει να αφυδατώνει περαιτέρω την επιδερμίδα.\nΦυσικοί τρόποι να ενυδατώσουμε τα χέρια μας\nΣτην προσπάθειά μας να χαρίσουμε στα χέρια μας όλη την ενυδάτωση που χρειάζονται, μπορούμε να φτιάξουμε τα δικά μας φυσικά καλλυντικά.\n-Ήπιο απολεπιστικό με βρώμη\nΑναμειγνύουμε λίγη βρώμη, με μέλι, καστανή ζάχαρη και λάδι καρύδας σε ένα μπολ. Απλώνουμε το μείγμα σε βρεγμένα χέρια και κάνουμε απαλό μασάζ με κυκλικές κινήσεις για 2 λεπτά. Αφού ξεπλύνουμε το απολεπιστικό, απλώνουμε στα χέρια μας μια γενναία ποσότητα κρέμας.\nΛιώνουμε ένα κομμάτι βούτυρο κακάο σε μπεν μαρί και προσθέτουμε 3-4 κουταλιές λάδι τζοτζόμπα. Κατεβάζουμε το μείγμα από τη φωτιά και αφού κρυώσει προσθέτουμε 5 σταγόνες αιθέριο έλαιο της επιλογής μας και το εφαρμόζουμε στα χέρια μας.\n-Μάσκα χεριών με… πατάτα\nΠαίρνουμε μία μεσαίου μεγέθους πατάτα και την ψήνουμε. Αφού τη λιώσουμε με ένα πιρούνι, προσθέτουμε 2 κουταλιές της σούπας ελαιόλαδο, 2 κουταλιές της σούπας μέλι και λίγο γάλα και ανακατεύουμε μέχρι να έχουμε ένα ομοιογενές μείγμα. Το απλώνουμε στην περιοχή των χεριών και το αφήνουμε να δράσει για 15 λεπτά περίπου. Έπειτα, ξεπλένουμε τη μάσκα με χλιαρό νερό κι ένα ενυδατικό κρεμοσάπουνο.\n*Σε κάθε περίπτωση, αν τα χέρια μας δεν είναι απλώς ξηρά και αφυδατωμένα, αλλά έχουν εμφανίσει δερματίτιδα, απευθυνόμαστε σε δερματολόγο, ο οποίος θα είναι σε θέση να μας προτείνει την αντίστοιχη τοπική θεραπεία που χρειαζόμαστε.\nΔείτε επίσης: Τα καλύτερα είδη γυμναστικής για απώλεια βάρους\nPrevious articleΤα καλύτερα είδη γυμναστικής για απώλεια βάρους\nNext article10 προϊόντα που θα μετατρέψουν το σπίτι και το μπάνιο σου σε χαλαρωτικό spa\nΥπάρχει λόγος που το ρουζ κάνει την πιο αθόρυβη και αποτελεσματική δουλειά\nΟριστικό: Πότε και πώς ανοίγουν τα γυμναστήρια\nΔΙΑΤΡΟΦΗ - FITNESS May 28, 2021\nΤο καστανό χρώμα στα μαλλιά πρωταγωνιστεί κι εσείς βρείτε το δικό σας τέλειο\nBEAUTY October 29, 2021\nΤα κλασικά slingbacks της Chanel είναι η πιo κομψή επιλογή για συνδυασμό με jean\nFASHION October 4, 2021\nΤα δύο τελευταία outfits της Kylie Jenner αποδεικνύουν πως το gothic style επέστρεψε\nΗ Penelope Cruz chic με Chanel στο Φεστιβάλ Κινηματογράφου Βενετίας\nFASHION September 2, 2021\n7 φορές που οι celebrities φόρεσαν sneakers στο κόκκινο χαλί\nFASHION August 15, 2021\nH Betina Goldstein μόλις μας έδειξε το απόλυτο nail trend του καλοκαιριού\nMules: Πώς να φορέσετε το hit της άνοιξη από το πρωί ως το βράδυ\n7 facts που δεν γνώριζες για την Εβδομάδα Μόδας της Νέας Υόρκης\nΟι παράγοντες που κάνουν λιπαρό το δέρμα μας


Παπούλια: Η συγκινητική εξομολόγηση για τον θάνατο Σεργιανόπουλου\nΚαλεσμένη στην εκπομπή των Θοδωρή Βαμβακάρη και Τάκη Γιαννούτσο βρέθηκε το βράδυ της Τρίτης (17/11) η δημοφιλής ηθοποιός Εβελίνα Παπούλια, παραχωρώντας μία συνέντευξη στην οποία μίλησε για όλου και για όλα.\nΗ γνωστή ηθοποιός, μεταξύ άλλων, αναφέρθηκε στο θάνατο του συμπρωταγωνιστή της στους «Δυο Ξένους», Νίκου Σεργιανόπουλου, για τη σχέση της με τον Αλέξανδρο Ρήγα, αλλά και στο τέλος της θρυλικής σειράς, που όπως είπε, θα προτιμούσε να είναι πιο ολοκληρωμένο.\nΠιστεύω πως ήταν καλύτερο που οι Δύο Ξένοι τελείωσαν στις δύο σεζόν. Θα ήθελα να είχαμε ένα καλύτερο τέλος, ένα λίγο πιο ολοκληρωμένο φινάλε» τόνισε η Εβελίνα Παπούλια.\nΑναφερόμενη στον Αλέξανδρο Ρήγα η Εβελίνα Παπούλια είπε:\n«Με τον Αλέξανδρο είμαστε φίλοι. Η αλήθεια είναι πως όταν με θέλει κάτι, σηκώνει το τηλέφωνο και με παίρνει. Όταν τον παίρνω εγώ απλά για να του πω ‘τι γίνεται;’ Μπορεί να μην το σηκώσει. Και του γράφω ‘Αλέξανδρε, σε παίρνω να δω τι κάνεις'».\nΗ καλλονή οπαδός της Φενέρ πωρώνεται με την ομάδα της\nΚάιλι Τζένερ: Φωτιά με κόκκινο μπικίνι


Takeuchi K. Nguyen D. ζωντανά αποτελέσματα, livescore και live streaming - SofaScore.com\nTakeuchi K. Nguyen D. Ζωντανά αποτελέσματα, livescore και live streaming\nTakeuchi K. Nguyen D. ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 20.10.2016. και ώρα 03:10 UTC ώρα στο Vietnam F7, Singles - ITF Men. Στο SofaScore ζωντανά αποτελέσματα μπορείτε να βρείτε όλα Kento Takeuchi εναντίον David Nguyen τα προηγούμενα αποτελέσματα με τους H2H αγώνες. Οι σύνδεσμοι Takeuchi K. εναντίον Nguyen D. με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Takeuchi K. εναντίον Nguyen D. ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον τένις αγώνα Takeuchi K. Nguyen D. στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία τένις ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nDavid Nguyen ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Takeuchi K. Nguyen D. live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Takeuchi K. Nguyen D. ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Η Ναταλία Swift πιστεύει στην αλληλεγγύη και όχι στο κράτος - 20/20 Magazine\nΗ Ναταλία Swift πιστεύει στην αλληλεγγύη και όχι στο κράτος\nΗ Ναταλία Swift, μια διαφορετική ενζενί των καιρών μας, ανθίζει σε καιρό ξηρασίας και μιλάει με πυγμή για όσα την απασχολούν ως γυναίκα ηθοποιό και ενεργό μέλος της κοινωνίας.\nΜας τσακίζει να λένε ότι κάνουμε το χόμπι μας. Είναι επάγγελμα και έτσι πρέπει να αντιμετωπίζεται\nΑπολαμβάνω πολύ να γνωρίζω νέους καλλιτέχνες: η φρεσκάδα και η ανεξάντλητη όρεξη που διαθέτουν αποτυπώνεται σε κάθε τι που δημιουργούν και στον τρόπο με τον οποίο μιλάνε για αυτό. Η Ναταλία Swift είναι αδιαμφισβήτητα μια από αυτές τις περιπτώσεις.\nΣυναντηθήκαμε σε ένα από τα παλαιότερα καφενεία των Εξαρχείων, λίγες μέρες αφού τη γνώρισα ως Dottie στην παράσταση “Killer Joe”, στο Θέατρο Εμπορικόν. Παράλληλα με το θέατρο, αυτήν τη περίοδο συμμετέχει στη νέα σειρά “Milky Way” του Βασίλη Κεκάτου, που θα προβληθεί στο Mega.\nΓεμάτη ζωντάνια και ενθουσιασμό, η Ναταλία ομολογεί πόσο τυχερή νιώθει που μπορεί και ζει μέσα από την τέχνη της.\n«Είναι πολυτέλεια ότι μπορώ και συντηρούμαι ως ηθοποιός. Μας τσακίζει να λένε ότι κάνουμε το χόμπι μας. Είναι επάγγελμα και έτσι πρέπει να αντιμετωπίζεται. Δεν έδωσα τόσο χρόνο και χρήμα στη σχολή για να κάνω τελικά άλλες δουλειές και η υποκριτική να είναι το χόμπι μου. Σίγουρα η αβεβαιότητα του να ψάχνεις δουλειά ανα λίγους μήνες, είναι ένα μεγάλο ρίσκο, παρόλα αυτά με γοητεύει πολύ».\nΣτο βίντεο Το Αμφιθέατρο του Παραλόγου της πρωτοβουλίας «Όχι Αστυνομία στα Πανεπιστήμια», που κυκλοφόρησε την περασμένη χρονιά, μπορείτε να διακρίνετε ανάμεσα στους ηθοποιούς και τη φοιτήτρια Ναταλία. Εκεί στα έδρανα, γνωρίστηκε με τον Γιάννη Στάνκογλου και έπειτα συνεργάστηκαν στην πρώτη του σκηνοθετική δουλειά για το έργο “Killer Joe” του Tracy Letts. Τη ρωτάω για τον ρόλο που υποδύεται, την Dottie, ένα εύθραυστο πλάσμα, που αναζητά την αγάπη και την διαφυγή σε έναν πιο φωτεινό κόσμο.\n«Το έργο έχει ένα τεράστιο κομμάτι που είναι πολύ επίκαιρο. Ένα κορίτσι ζει σε μια πατριαρχική οικογένεια, που το εκμεταλλεύονται όλοι με κάθε τρόπο, πιστεύοντας ότι δεν θα αντιδράσει. Για μένα έχει πολύ ενδιαφέρον να μην νευριάσω ως Ναταλία από την αρχή της παράστασης, με όλο αυτό που της συμβαίνει. Πρέπει κι εγώ η ίδια να παραμυθιάσω τον εαυτό μου. Δούλεψα τον ρόλο μου όπως έμαθα στη σχολή, από τον πολύ καλό μου δάσκαλο Ακύλλα Καραζήση. Μου έδωσε πάρα πολλά εργαλεία, για το πως δουλεύεις τον λόγο σου πάνω στη σκηνή. Πως θα μοιάζεις κανονικός, χωρίς να κοροϊδεύεις τον κόσμο από κάτω. Το πως αυτά τα λόγια με ακουμπούν και υπάρχουν μέσα μου είναι ο τρόπος για τα μεταφέρω και στη σκηνή.\nΕγώ δεν ανεβαίνω στη σκηνή για να προσπαθήσω να σε πείσω ότι είμαι η Dottie. Αλλα μπορώ να βρω τον τρόπο για όση ώρα διαρκεί η παράσταση να πιστέψουμε και οι δύο ότι είμαι. Θεατές και ηθοποιοί, υπάρχουμε μαζί μέσα σε ένα κοινό ψέμα. Αν υπάρχω μόνη μου δεν έχει νόημα».\nΣπούδασε στη Δραματική Σχολή του Ωδείου Αθηνών ενόψει της πρώτης καραντίνας, το καλοκαίρι του 2020, ενώ τα θέατρα ήταν στη φάση «ακορντεόν». Ωστόσο τη δύσκολη εκείνη περίοδο της ξηρασίας και της αβεβαιότητας, η Ναταλία άνθισε μπροστά από την κάμερα: πρωταγωνίστησε στη σειρά "42°C", της Cosmote TV την περασμένη άνοιξη, η οποία πριν λίγες εβδομάδες αναμεταδόθηκε σε ακόμα μεγαλύτερο κοινό μέσω του ΑΝΤ1.\n«Εγώ είχα την τύχη με το που τελειώσω τη σχολή να δουλέψω. Έφυγα δυόμισι μήνες στην Κέρκυρα για τα γυρίσματα του "42°C". Ήταν η πρώτη φορά που βρέθηκα σε κινηματογραφικές και επαγγελματικές συνθήκες. Είχαμε 9-10 μέρες για το επεισόδιο. Μου φαίνεται πολύ δύσκολο να κάνεις γύρισμα με τηλεοπτικές συνθήκες και θαυμάζω πολύ τους ηθοποιούς των καθημερινών σειρών. Ήτανε μια ωραία δουλειά και έμαθα πάρα πολλά πράγματα για τον ρυθμό του γυρίσματος. Στη δεύτερη καραντίνα έκανα και πάλι γυρίσματα για το «Καρτ Ποστάλ» (Επεισόδιο «Το Ζαχαροπλαστείο»). Είναι πολύ αισιόδοξο ότι γίνονται ξαφνικά νέες δουλειές στην τηλεόραση. Στο εξωτερικό βλέπεις τεράστιους δημιουργούς να κάνουν σειρές που είναι φανταστικές, γιατί όχι εδώ. Ωστόσο με τραβάει σίγουρα περισσότερος ο κινηματογράφος».\nΜοιράζομαι μαζί της τη σκέψη ότι τα κλειστά θέατρα και σινεμά ίσως λειτούργησαν ως αναγκαίο κακό για να δημιουργηθούν προϊόντα υψηλότερης ποιότητας στην ελληνική τηλεόραση, ωστόσο συμφωνώ ότι ο κινηματογράφος με τραβάει περισσότερο. Η Ναταλία έχει κάνει δύο ταινίες μικρού μήκους, τη "Μελατονίνη" και το "Όταν γελάω κλείνουν τα μάτια μου", ενώ μου μίλησε για την αγαπημένη της ως τώρα δουλειά, τα "Μπάσταρδα" την πρώτη μεγάλου μήκους ταινία του Νίκου Πάστρα που δημιουργήθηκε εν καιρώ πανδημίας.\n«Ήταν μια εντελώς DIY ταινία, που ξεκίνησε από Crowdfunding μέσω της πλατφόρμας Kickstarter. Ήρθε η ιδέα στον Νίκο και είπαμε ας το κάνουμε τώρα μέσα στην καραντίνα. Δεν θέλαμε να καταθέσουμε στο Κεντρο Κινηματογράφου και να περιμένουμε χηρομαδότηση. Φύγαμε ένα μήνα στην Αργολίδα στο εξοχικό μου και εκεί έγιναν σχεδόν όλα τα γυρίσματα».\nΗ ταινία κέρδισε το βραβείο το βραβείο Onassis Cinema Award της Αγοράς του πρόσφατου Φεστιβάλ Κινηματογράφου Θεσσαλονίκης ενώ το καλοκαίρι η ομάδα βρέθηκε στο Φεστιβάλ Καννών στο τμήμα Work in Progress. Η Ναταλία θυμάται εκείνες τις μέρες σαν όνειρο.\n«Στις Κάννες έπαθα πολιτισμικό σοκ. Είναι μια πόλη που έχει φτιαχτεί για το Φεστιβάλ. Είναι φτιαγμένο για πλούσιους. Γνωρίσαμε πολύ κόσμο, και αρκετούς Έλληνες της κινηματογραφική κοινότητας.Υπάρχει αυτή τη στιγμή ένας μεγάλος πυρήνας νέων δημιουργών του ελληνικού σινεμά, που συνεχώς μεγαλώνει. Φυσικά και υπήρχε ήδη αυτό το σινεμά, απλώς ο κόσμος ψάχνει πλέον τις ελληνικές ταινίες».\nΔεν θα πήγαινα επ ουδενί να καταγγείλω τον βιασμό μου στην αστυνομία. Δεν τους έχω καμία εμπιστοσύνη και τους φοβάμαι, γιατί έχω νιώσει φόβο περπατώντας στο δρόμο δίπλα από διμοιρίες\nΧωρίς να μπορεί ακόμα να αποκαλύψει πολλά μοιράστηκε τον ενθουσιασμό της για τη σειρά “Milky Way” που ετοιμάζουν. Οι συνθήκες θα είναι σίγουρα κινηματογραφικές, και αυτό είναι κάτι για το οποίο δεν αμφέβαλα στιγμή, βλέποντας το cast και τους δημιουργούς της.\nΚάποια στιγμή παρατηρώ ότι κρέμεται από το τσαντάκι της ένα αιχμηρό πλαστικό «γατάκι». Μου λέει ότι φαίνεται σαν μπρελόκ, αλλά είναι ένα «όπλο» για όταν γυρνάει σπίτι το βράδυ. Το πνεύμα της συζήτησης μας άλλαξε κατευθείαν. Σχολιάζουμε αμέσως τα όσα σκληρά πράγματα συμβαίνουν γύρω μας και θέτω αυθόρμητα το εξής ερώτημα «αν γινόσουν θύμα βιασμού ή σεξουαλικής κακοποίησης, πού θα το έλεγες;»\n«Αν μου συνέβαινε κάτι θα το έλεγα στους ανθρώπους που ξέρω, που θα μου σταθούν και θα με πιστέψουν. Αυτοί όμως δεν είναι κανένας κρατικός φορέας. Δεν θα πήγαινα επ ουδενί να καταγγείλω τον βιασμό μου στην αστυνομία. Δεν τους έχω καμία εμπιστοσύνη και τους φοβάμαι, γιατί έχω νιώσει φόβο περπατώντας στο δρόμο δίπλα από διμοιρίες. Δε γίνεται τη μια μέρα να κατεβαίνω στη πορεία και να ακούω από τα ΜΑΤ "πουτάνα θα πεθάνεις" και την άλλη μέρα να τους εμπιστευτω και να τους πω τι μου έκαναν».\nΖούμε σε μια κοινωνία που πρωταρχικά φταίει η γυναίκα, η θηλυκότητα, η μειονότητα. Δεν φταίει ποτέ ο κυρίαρχος, ο θύτης\nΗ επιμονή και συνειδητότητα της επάνω σε αυτο το ζήτημα με κάνει αν θέλω να μάθω περισσότερα για να το πως νιώθει για τις καταγγελίες κατά μεγάλων καλλιτεχνών, στο ξεκίνημα της καριέρας της.\n«Ικανοποιήθηκα πάρα πολύ που ξεκίνησαν να μιλάνε άνθρωποι για τέτοια ζητήματα. Θα ήμουν ακόμα πιο ικανοποιημένη αν δεν υπήρχε καν λόγος να μιλάνε για αυτά. Δυνάμωσα κι εγώ η ίδια βλέποντας γυναίκες και όχι μόνο να βρίσκουν το θάρρος να μιλήσουν, γιατί είναι όλο ζήτημα αλληλεγγύης. Βλέπουμε ότι όταν συσπειρωνόμαστε και υπάρχει αλληλεγγύη καταφέρνουμε πολλά. Δεν θα έπρεβε βέβαια να είμαστε αναγκασμένοι να τα κάνουμε μόνοι μας αλλά πάντα έτσι ήταν και έτσι θα είναι.\nΔεν περιμένω καμία αστυνομία και κανέναν δικαστή να λύσει το πρόβλημα μου. Το ζήτημα είναι ότι πλέον πρέπει να βρίσκουμε τα «όπλα» για να τους αναγκάζουν να μας λύνουν τα προβλήματα. Δυστυχώς όμως ακόμα το δικαστικό σύστημα στην Ελλάδα δεν είναι υπέρ των θυμάτων. Παρά μόνο όταν μπαίνει το μαχαίρι στον λαιμό όπως με την υπόθεση του Δημήτρη Λιγνάδη και του Πέτρου Φιλιππίδη. Τείνουμε ως χώρα και ως κοινωνία να επαναπαυόμαστε και να λέμε "ε ναι, συμβαίνει αυτό". Και μετα επειδή πάνε φυλακή λέμε "τα καταφέραμε". Τώρα πρέπει να είναι από εκεί και πάνω. Υπάρχουν άλλες χιλιάδες περιπτώσεις ανθρώπων στην Ελλάδα».\nΔεν έχω υπάρξει ποτέ ασφαλής όταν γυρνάω μόνη μου σπίτι\nΜου υπενθυμίζει την περίπτωση του Λάμπρου Φιλίππου και τις καταγγελίες που πληθαίνουν για αυτόν.\n«Είναι ένας άνθρωπος που τον ακολουθεί πολύς κόσμος και εδώ και χρόνια, και όπως καταγγέλλουν βιάζει συστηματικά και παρενοχλεί κοπέλες -αρκετές από αυτές ανήλικες- που συμμετέχουν στα σεμινάρια του. Αυτή τη στιγμή υπάρχουν τέσσερις επώνυμες καταγγελίες και κυκλοφορεί ακόμα ελεύθερος. Και όχι απλά ελεύθερος αλλά και με μια έπαρση ότι δεν θα του συμβεί τίποτα. Δεν είναι άλλωστε τυχαίο που η συνήγορος του, είναι και του Φιλιππίδη. Έκανε κάποιες φρικτές σεξιστικές δηλώσεις στις οποίες έλεγε ότι οι καταγγέλουσες αποκαλούσαν με υποκοριστικά τον θύτη τους, ακόμα και μετά τα περιστατικά παρενόχλησης. Ένα τεράστιο ποσοστό της κοινωνίας πιστεύει ότι αν κάποιος σε βιάσει, μετά δεν θέλεις να τον δεις μπροστά σου. Και υπάρχουν και όλοι αυτοί που λένε "γιατί δε το είπες νωρίτερα".\nΖούμε σε μια κοινωνία που πρωταρχικά φταίει η γυναίκα, η θηλυκότητα, η μειονότητα. Δεν φταίει ποτέ ο κυρίαρχος, ο θύτης. Λένε ότι μπορεί να βγει μια ψευδής καταγγελία για κάποιον και να καταστραφεί η ζωή του. Ναι, αλλά τι να κάνουμε, τόσο καιρό καταστρέφονται άλλες ζωές. Καλύτερα από το να μην λέμε τίποτα!».\nΓεμάτη αδρεναλίνη από τον ρυθμό της συζήτησής μας φτάνω στο συμβολικό ερώτημα: «Πώς θα φτάσουμε στο σημείο να μην χρειάζεσαι μαζί σου το αιχμηρό γατάκι;»\n«Δεν έχω απάντηση τι πρέπει να συμβαίνει γύρω μου για να είμαι ασφαλής. Δεν έχω υπάρξει ποτέ ασφαλής όταν γυρνάω μόνη μου σπίτι. Το μόνο που ξέρω είναι ότι δεν αρκεί πια να τα συζητάμε. Πρέπει να βγαίνουμε στους δρόμους και να τα κάνουμε πράξη».


Το Espressaki café bistro στους Αμπελόκηπους είναι το στέκι που δεν ήξερες πως έχεις | BOVARY\nespressaki café bistro\nESPRESSAKI CAFE BISTROT\nΤο Espressaki café bistro στους Αμπελόκηπους είναι το στέκι που δεν ήξερες πως έχεις\nΔίπλα στο Ιπποκράτειο και δυο βήματα από την πολύβουη Βασιλίσσης Σοφίας βρίσκεται ένα μικρό, παριζιάνικο café bistro. Ή μάλλον το espressaki δεν είναι ένα, αλλά δύο.\nΔυο πανομοιότυπες επιγραφές σε δύο αντικριστές γωνίες, με έναν στενό δρόμο να τις χωρίζει, ενώ ταυτόχρονα τις ενώνει. Αντίστοιχα δύο βαριές ξύλινες vintage πόρτες, με ένα μωβ φύλλωμα να τις διακοσμεί, ανοίγουν για να σε υποδεχτούν στο εσωτερικό τους.\nΣτη μια γωνία θα ερωτευτείς τα κίτρινα χρώματα των παραθυρόφυλλων, αλλά και τη γαλάζια ταπετσαρία με τους λεπτεπίλεπτους κορμούς των δέντρων που θυμίζει πάντα άνοιξη. Αυτό είναι και το πρώτο espressaki, που δημιουργήθηκε το 2011.\nΣτην άλλη γωνία θα καθίσεις στα χαμηλά σκαμπό και θα βυθιστείς στο μπορντό σύμπαν, ως άλλος πρωταγωνιστής του γνωστού πίνακα “Nightwalks” του Edward Hopper.\nA post shared by Espressaki Café Bistro (@espressakicafebistro)\nΣε αντίθεση όμως με τον μοναχικό μπαρόβιο του πίνακα, εδώ δεν θα μείνεις ποτέ να πίνεις μόνος σου.\nΟποιαδήποτε ώρα της ημέρας και οι δύο χώροι είναι γεμάτοι. Μες τη μέρα θα δεις πολύ συχνά ιατρικές στολές και θα νιώσεις πως είσαι σε κάποιο break του Grey’s Anatomy, καθώς ακριβώς δίπλα είναι το Ιπποκράτειο νοσοκομείο και οι νεαροί γιατροί του νοσοκομείου δείχνουν να το προτιμούν για τα διαλείμματά τους.\nΤο απόγευμα τα σταντ έξω γεμίζουν από κόσμο που απολαμβάνει το after work ποτό του, είτε σε μικρές, είτε σε μεγαλύτερες παρέες. Οι τζαμαρίες δημιουργούν μια ενοποίηση του μέσα και του έξω κόσμου, ενώ οι ματιές ανταλλάσσονται άνετα και διαπερνούν μέχρι και τον απέναντι δρόμο.\nΤο κρύο του χειμώνα τον ξορκίζουν οι αποτελεσματικές σόμπες που κρέμονται κατά μήκος και των δύο γωνιών. Ειδικά αν επιλέξετε (ή για να είμαστε ρεαλιστές, βρείτε μια γωνίτσα) και καθίσετε στο στενό της Ευήνου εύκολα θα αποχωριστείτε το παλτό σας, ενώ αν θέλετε μια επιπλέον βοήθεια μπορείτε απλά να παραγγείλετε ένα ποτήρι ζεστό κρασί. Το σέρβις είναι πάντα εξαιρετικό, όπως εξίσου εξαιρετικό είναι και το μενού.\nΜπορείτε να επιλέξετε σαλάτες ή sandwiches με ντίνκελ ή μπαγκέτα και μια μεγάλη επιλογή από σολομό, παστράμι, μπέικον, κοτόπουλο, προσούτο, μοτσαρέλα ή και με ψητά λαχανικά. Αν θέλετε κάτι γλυκό σας συστήνουμε το carrot cake, αλλά και το red velvet. Σε πιο ιδιαίτερες επιλογές αναψυκτικών είναι η σπιτική λεμονάδα, αλλά και η λεμονάδα με μέλι και τζίντζερ. Τα κοκτέιλ είναι όλα προσεγμένα, οπότε ζητήστε το αγαπημένο σας χωρίς δεύτερη σκέψη.\nΛειτουργεί και ως take away, ενώ θα το βρείτε και στις γνωστές πλατφόρμες delivery.\nΤο espressaki απέχει λιγότερο από 15’ από το Μετρό του Μεγάρου Μουσικής και λιγότερο από 10΄από το μετρό Αμπελοκήπων. Αν επιλέξετε να το επισκεφτείτε με το αυτοκίνητό σας τότε τις μέρες με αυξημένη κίνηση μπορεί να δυσκολευτείτε ελαφρώς στο παρκάρισμα, αν και το πιθανότερο είναι μετά από λίγους κύκλους να βρείτε μια θέση επισκεπτών (λευκή διαγράμμιση).\nΠολλές φορές θα χρειαστεί να είστε λίγο υπομονετικοί μέχρι να βρείτε κάποιο τραπέζι ή σταντ, το προσωπικό όμως είναι άκρως αποτελεσματικό και θα σας καθοδηγήσει σχετικά. Επίσης, ακολουθούν κατά γράμμα το υγειονομικό πρωτόκολλο, οπότε μπορείτε να απολαύσετε τον καφέ ή το ποτό σας χωρίς άγχος.\nΚαι αν ψάχνετε την τουαλέτα, αυτή είναι στο espressaki το κίτρινο, -που μεταξύ μας, του έχουμε και μια μεγαλύτερη αδυναμία, ίσως επειδή η διακόσμηση του περιλαμβάνει και βιβλία, ή ίσως επειδή είναι και το πρωτότοκο.\nΕspressaki Café Bistro\nΩράριο: 7:00 – 1:00\nT: 211 012 6765\nΔιεύθυνση: Πυρρή Αγγέλου & Ευήνου, Αθήνα